Romantique Jardin: Spring blooms in the house\nZina Z 27 Μαρτίου 2015 - 12:28 μ.μ.\nυπεροχο δωρο, εκπληκτικες φωτογραφιες, ανεπαναληπτη αναρτηση! ολα εκπληκτικα! απο το ανεπαναληπτο εργο της ταλαντουχας Δημητρας μεχρι τα πανεμορφα λουλουδια σου! λατρεψα και το δισκο πανω στο τραπεζακι! οσο για την Ανοιξη...ερχεται!\nEleni K 27 Μαρτίου 2015 - 6:52 μ.μ.\nΣε ευχαριστώ πολύ Ζήνα!!\nΤώρα δεν ανησυχώ για το πότε θα έρθει η άνοιξη...την έφερα στον χώρο μου!! :))\nDimitra Decorasylum 27 Μαρτίου 2015 - 1:02 μ.μ.\nΤην τόσο υπέροχα ζεστή περιγραφή του έργου μου;\nΤην σκέψη πίσω από το ίδιο το έργο, την κορνίζα, την τελική του θέση στο σπιτικό σου;\nΤον υπέροχο λαγό και την πανέμορφη κουκουβάγια;\nΤους σίγουρα μοσχομυριστούς νάρκισσους;\nΤον υπέροχο ξύλινο δίσκο και τα μολύβια σε ρόλο λουλουδιών;\nΤον πανέμορφο μεγεθυντικό φακό;\nΤην ζεστασιά και φιλοξενία που αποπνέει όλος ο χώρος;;\nΌ,τι και να γράψω θα είναι λίγο Ελένη μου.\nΚαλά να είσαι να χαίρεσαι όσα αγαπάς και είθε το "δικό μου κομμάτι" στο σπίτι σου να σου χαρίζει μόνο χαμόγελα!\nΥ.Γ. Ευχαριστώ δεν γράφω... μού φαίνεται λίγο!\nEleni K 27 Μαρτίου 2015 - 9:48 μ.μ.\nΓλυκιά μου Δήμητρα, ειλικρινά δεν χρειάζεται κανένα ευχαριστώ! Ότι έγραψα, είναι ότι αληθινά νιώθω βαθιά μέσα μου!!\nΌτι είδαν τα μάτια της ψυχής μου αντικρίζοντας το έργο σου!!\nΓι' αυτό έγραψα και τα λόγια του "Degas" που τόσο πολύ με αντιπροσωπεύουν!!!...μη τυχόν και τα δικά μου λόγια φανούν φτωχά...\nΑυτό τα λέει όλα!!!!!! :)\nΕκείνο που δεν είπα μόνο, είναι οτι από κοντά, είναι ακόμα πιο όμορφο ♥ !!!!!!\nΝα είσαι σίγουρη λοιπόν, πως θα μου χαρίζει πάντα χαμόγελα αυτό το μικρό "κομμάτι" από εσένα ;) ♥\nΣε ευχαριστώ πολύ για τα πάντα ευγενικά και γλυκά σου λόγια!!\nΦιλιά πολλά & καλή συνέχεια με επιτυχίες!!!!\nΥ.Γ. Δε σου κρύβω πως μια αγωνία την είχα, αν θα σου άρεσε η επιλογή της κορνίζας & το προσωπικό μου γούστο....\nDimitra Decorasylum 27 Μαρτίου 2015 - 1:03 μ.μ.\nΑ! Ξέχασα να σχολιάσω και το καταπληκτικό ξύλινο σπιτάκι- ραφιέρα, απλά υπέροχο :)\nEleni K 27 Μαρτίου 2015 - 9:52 μ.μ.\nΑπό ταξίδι...σε ευχαριστώ ♥ μου!!!\nAlexandra P. 27 Μαρτίου 2015 - 1:27 μ.μ.\nΠόσο υπέροχο το έργο της Δήμητρας!!\nΑλλά και η κορνίζα είναι ότι πιο ταιριαστό θα μπορούσα να φανταστώ!!!\nΤο αποτέλεσμα είναι πραγματικά μοναδικό!!!\nΖήλεψα πολύ την κουκουβάγια - κασπό αλλά και τον κούνελο - θήκη για τα πινέλα!!!\nEleni K 27 Μαρτίου 2015 - 10:03 μ.μ.\nΠραγματικά υπέροχο Αλεξάνδρα μου!!!\nΧαίρομαι αυτό που λες για την κορνίζα γνωρίζοντας πόσο πολύ αγωνιά ένας καλλιτέχνης για το "παιδί" του!! Ξέρεις... :))\nΟ κούνελος είναι βάζο κανονικά, αλλά εγώ κορίτσι μου πάντα κάτι άλλο βλέπω χαχαχαχα\nMaria Pirgianaki 27 Μαρτίου 2015 - 9:29 μ.μ.\nΕίναι μια ανάρτηση που τα έχει ΟΛΑ,τα όμορφα και ζεστά λόγια,όπως περιέγραψες τον ωραίο πίνακα με το δώρο της Δήμητρας,οι καταπληκτικές φωτο, το υπέροχο και ζεστό περιβάλλον του καθιστικού με το σούπερ δίσκο και τα μοναδικά λουλούδια;....τι να πω; τα καλύτερα Ελένη μου και πάντα τόσο όμορφες αναρτήσεις να μας χαρίζεις...την καλησπέρα μου!\nEleni K 28 Μαρτίου 2015 - 8:06 μ.μ.\nΌλα γίνονται για να έρθει η άνοιξη με τον καλύτερο δυνατό τρόπο και ψυχολογία!!\nΚαλό Σαββατοκύριακο & φιλάκια πολλά:))\nmtrg 27 Μαρτίου 2015 - 10:41 μ.μ.\nΠραγματικά εξαιρετική η επιλογή του έργου !!!σογφταχνει τη διάθεση !!!εξαιρετικη και η επιλογή της κορνιζας!μια υπεροχής γωνία μόλις δημιουργήθηκε!αχ πόσο λατρεύω τα λουλούδια σου!!!εμενα δεν μου έμεινε τίποτα !!!περιμενω να σταθεροποιηθεί λιγο ο καιρος και να ανανεωθω!!!ιδιαιιτερα αντικείμενα επικρατούν στο σπιτικό σας!!!ενα σπίτι γεμάτο ζεστασιά!!!\nEleni K 28 Μαρτίου 2015 - 8:14 μ.μ.\nΉταν το "κλικ" της στιγμής η επιλογή του έργου!\nΧαίρομαι που σου άρεσε η τελική μορφή του με την κορνίζα Μαρία μου!\nΌσο για τους νάρκισσους, είναι από τα πιό ανθεκτικά λουλούδια και κάθε χρόνο τα απολαμβάνω, άλλοτε με πολλά, άλλοτε πάλι με λιγότερα άνθη.\nIris mama goes vintage 27 Μαρτίου 2015 - 11:40 μ.μ.\nΜε ταξίδεψες με τα λόγια σου και ο πίνακας με συνόδεψε!!! Δεν υπάρχει τίποτα πιο όμορφο από την αγάπη που μας γεμισες με την ανάρτηση αυτή Ελένη!!!\nEleni K 28 Μαρτίου 2015 - 8:17 μ.μ.\nΝα 'σαι καλά και σε ευχαριστώ πολύ Ίρις μου:)\nΕίναι ωραίο να αγαπάς...\nMomma Machi 28 Μαρτίου 2015 - 1:03 π.μ.\nYπέροχο το έργο της Δήμητρας αλλά και πόσο ζεστό και φιλόξενο το σπίτι σου! σαν όλα τα αντικείμενα ακόμα και τα πιο μικρά, να κουβαλούν την πιο μεγάλη ιστορία! και τι να πω για τις γωνιες φωτογραφισης σου??!!!!εχω τρελαθει με αυτό το μπλογκ!\nEleni K 28 Μαρτίου 2015 - 8:21 μ.μ.\nΩωωωω Μάχη μου σε ευχαριστώ!!!!\nΜε τιμάς με τα λόγια σου και δεν ξέρω τι να πω!!\nΚαι πάλι σε ευχαριστώ πολύ-πολύ κορίτσι μου:)))\nΦιλάκια και καλό Σαββατοκύριακο!!!!♥\nEleana-My Home My Memories 28 Μαρτίου 2015 - 9:57 μ.μ.\nΕλένη μου το σπίτι σου φωνάζει ζεστασιά! ομορφιά! γούστο!!! Είναι πολύ σημαντικό να μπαίνεις σε ενα χώρο και να νιώθεις άνετα, όμορφα και ευπρόσδεκτος.. δεν υπάρχει καλύτερο!! Είμαι σπιτόγατα.. :)) Το σπίτι είμαστε εμείς!!\nΓια αυτό τον λαγό και την κουκουβάγια αν ήμασταν σε κατάστημα, μας έβλεπα να μαλλιοτραβιόμασταν! χαχαχα Πολύ ωραίος ο πίνακας και ταίριαξε στην γωνιά!!\nΝα είσαι καλά gorgeous!!! ;) Νομίζω πως ο χαρακτηρισμός σου ταιριάζει απόλυτα!!\nEleni K 28 Μαρτίου 2015 - 11:26 μ.μ.\nΓια σου ρε Ελεάνα με το GORGEOUS χιούμορ σου και τον άπαιχτο λόγο σου!!!!χαχαχαχαχαχαχαχαχαχαχα\nΘα είχε πολύ πλάκα σου λέω να έβλεπαν δυο Ελληνίδες στο Λονδίνο να μαλλιοτραβιούνται για έναν λαγό!!!!!!!!!!!!!χαχαχαχαχαχαχαχαχα\nΠέρα από την πλάκα, με συγκινείς και νιώθω απέραντη αγάπη και ευγνωμοσύνη για τα γλυκά σου λόγια♥\nΦιλιά & να έχεις ένα υπέροχο Σαββατοκύριακο:))))))))))\nΧρυσαυγή 29 Μαρτίου 2015 - 1:23 μ.μ.\nΈχεις κι εσύ μια "Δήμητρα" στο σπίτι σου λοιπόν!!!!!!!!!!!!\nΕίσαι πολύ τυχερή! Θα ξαναπώ πως θεωρώ τη Δήμητρα ολοκληρωμένη καλλιτέχνη. Κάνει αυτήν ακριβώς την τέχνη που εγώ καταλαβαίνω και στην οποία αρέσκομαι. Ξεκάθαρη και ιδιαίτερη!!!\nΈκανες μια πολύ καλή επιλογή έργου της. Σου ταιριάζει γάντι απ΄όσο μπορώ να σε ξέρω μέσα από τις σελίδες του ιστολογίου σου Ελένη!\nΤώρα ομως δεν μπορώ να μην αναφερθώ στο σπίτι σου. Τόσο, τόσο, τόσο ζεστό και ιδιαίτερο!!!!!!!! Η πρώτη φωτογραφία μου κόβει απλά την ανάσα. Τον δίσκο σου τον ξύλινο πάνω στο τραπέζι τον λάτρεψα. Τον όμορφο στολισμό του παραθύρου σου, την υπέροχη βιβλιοθήκη με τα καταπληκτικά διακοσμητικά όπως το σπιτάκι, τον μεγενθυντικό φακό, ακόμα και τις γλάστρες τις πήλινες! Είναι πραγματικά από τα σπίτια που όταν μπαίνω τα χαζεύω μέχρι την παραμικρή τους λεπτομέρεια!!! Είναι από τα σπίτια τα ζεστά που λατρεύω να πίνω ατελείωτους καφέδες κουβεντιάζοντας. Μπράβο για το γούστο σου, την καλαισθησία και το μεράκι σου!!!\nΧάρηκα πολύ που είδα ένα μέρος του!!! Μου έδωσες τροφή για σκέψη!!!!\nΦιλιά πολλά και καλημέρα!!!!!!\nEleni K 29 Μαρτίου 2015 - 6:43 μ.μ.\nΤιμή μου και καμάρι μου!!!!!!!!χαχαχαχαχαχαχα\nΣυμφωνώ μαζί σου για το οτι η Δήμητρα είναι ολοκληρωμένη καλλιτέχνης και αυτό γιατί θεωρώ οτι έχει βρεί το στυλ της και τον δικό της χαρακτήρα πάνω σε ότι φτιάχνει κι αυτή είναι η ουσία!! Το στίγμα!!\nΝα βλέπεις ένα έργο και να σε παραπέμπει στον δημιουργό!!!\nΤι να πώ τώρα για τα γλυκά σου λόγια για το σπιτικό μου κοριτσάκι μου;;;;\nΠέρα από ένα τεράστιο ευχαριστώ και το πόσο πολύ με χαροποιεί που το προσωπικό μου γούστο σε αγγίζει, έχω να πώ μόνο αυτό: Έλα για καφεδάκι όποτε θες Χρυσαυγή μου!!!!!!!!\n...και που ξέρεις; ίσως φάμε μαζί και αρακά λεμονάτο!!!!!!! ;))\nΣε φιλώ γλυκά & να έχεις μια υπέροχη εβδομάδα!!!!!!!♥\nChristina Makri 30 Μαρτίου 2015 - 12:28 μ.μ.\nΈχουν πει τόσα πολλά οι προλαλήσασες που νομίζω πως δεν έχω να πω κάτι παραπάνω. Υπέροχη η γωνιά με τον πίνακα της Δήμητρας και την κατάλληλη κορνίζας αλλά και όλος ο χώρος, αυτό είναι κάτι που στο λέω κάθε φορά που δείχνεις το σπιτικό σου Ελένη μου. Καλήμέρα και καλή εβδομάδα :)\nEleni K 30 Μαρτίου 2015 - 7:26 μ.μ.\nΣε ευχαριστώ πολύ-πολύ Χριστινάκι!!!!\nΤα φιλιά μου κορίτσι μου και καλή εβδομάδα σου εύχομαι!!♥\nEleni K 30 Μαρτίου 2015 - 7:30 μ.μ.\nΕλένη Καραγιαννίδου 31 Μαρτίου 2015 - 8:16 μ.μ.\nΕλένη μου καλώς σε βρήκα!\nΠανέμορφο το έργο της Δήμητρας την οποία εκτιμώ κι εγώ πολύ και σαν καλλιτέχνη αλλά και σαν άνθρωπο. Ταλαντούχα και γλυκιά!\nΝα σου πω ότι ενθουσιάστηκα από το σπίτι σου. Εξαιρετικό γούστο!\nΗ γωνιά που μπήκε και το έργο της Δήμητρας είναι υπέροχη.\nΣε φιλώ και πάω να εξερευνήσω το όμορφο blog σου <3\nEleni K 1 Απριλίου 2015 - 4:47 μ.μ.\nΚαλώς ήρθες συνονόματη!!!\nΌντως, πανέμορφη η ζωγραφιά της Δήμητρας!!!\nΣε ευχαριστώ πολύ για τα γλυκά σου λόγια και χαίρομαι πολύ που σου άρεσε η γωνιά μου, αλλά και το blog μου:))\npolina kaisari 1 Απριλίου 2015 - 4:11 μ.μ.\nΠόση ζεστασιά εκπέμπει το σπίτι σου. Όλα υπέροχα. Μπράβο σου. Καλώς σε βρήκα.\nEleni K 1 Απριλίου 2015 - 4:49 μ.μ.\nΕυχαριστώ και καλώς ήρθες κορίτσι:))\nrena 2 Απριλίου 2015 - 6:52 μ.μ.\nΕκπληκτικό ανοιξιάτικο σκηνικό το σπιτικό σου!!!!!!!!!!!!!!!\nΦαντάζομαι πως όλο το σπίτι θα μοσχομυρίζει τη φρεσκάδα της άνοιξης!!!!!!!!\nΟ πίνακας υπέροχος κλέβει την παράσταση!!!!!!\nEleni K 3 Απριλίου 2015 - 10:28 π.μ.\nΗ άνοιξη σιγά-σιγά απλώνεται στο σπίτι (ένεκα και του γενικού συγυρίσματος για το Πάσχα) και ναι, ο πίνακας έχει κλέψει την παράσταση!! :))\nBeauty Follower 4 Απριλίου 2015 - 2:17 π.μ.\nΤο μπουκετο στο βάζο της πρώτης φωτογαρφίας πανεμορφο! Τέλειο το καδράκι ;)\nEleni K 4 Απριλίου 2015 - 12:05 μ.μ.\nΕκτιμώ πολύ το γούστο σου!! :))\nKαλό & δημιουργικό Σαββατοκύριακο !!\nMary Deco 4 Απριλίου 2015 - 9:23 π.μ.\nΕλένη μου επιτέλους βρήκα χρόνο να σχολιάσω κι εγώ!! Κάθε φορά που θέλω να μου έρθει έμπνευση για το σπίτι μου χαζεύω τις γωνιές του σπιτιού σου στην ανάρτηση και όλο και σε κάτι νέο πάει το μάτι μου!\nΚατ αρχάς να σου πω ότι ο πίνακας της Δήμητρας είναι υπέροχος και τον ανέδειξες πααααρα πολύ με την κορνίζα που του έβαλες! Είναι φωτεινός, χαρούμενος και μου άρεσε πάρα πολύ ο τρόπος που "πάντρεψες" το κλασικό με το μοντέρνο! Το δε μήνυμα σου φτιάχνει τη μέρα! Μπράβο και σε σένα και στη Δήμητρα για το εξαιρετικό αποτέλεσμα!!\nΔε μπορώ όμως να μη σχολιάσω το στήσιμο στο τραπεζάκι!! Τα γλαστράκια φαίνονται τόσο μοσχομυριστά και ξαναλέω ότι μου αρέσει ο τρόπους που συνδυάζεις το παραδοσιακό με το σύγχρονο (κρύσταλλο και πορσελάνη με πηλό και ακατέργαστο ξύλο).\nΓια να μην πω για τα φαναράκια στο παράθυρο, τόσο ρομαντικά και ατμοσφαιρικά!\nΕλένη μου να είσαι καλά να χαίρεσαι το σπιτάκι σου με την οικογένειά σου και εύχομαι μέσα απ την καρδιά μου να γεμίζει πάντα με όμορφες και ζεστές στιγμές!!\nΚαλό Πάσχα καλή μου και καλή Ανάσταση!!\nEleni K 4 Απριλίου 2015 - 7:13 μ.μ.\nΓλυκιά μου Μαίρη, ελπίζω να επανέλθεις πάλι σύντομα στην μπλογκογειτονιά!!\nΣε ευχαριστώ για τα τόσο, μα τόσο ζεστά σου λόγια!! Δεν μπορείς να φανταστείς πόσο χαίρομαι που υπάρχουν άτομα σαν και εσένα που μπορούν να συνυπάρξουν τα γούστα μας!!\nΜου αρέσει το "πάντρεμα" διαφορετικών πραγμάτων. άλλοτε για συναισθηματικούς λόγους, άλλοτε γιατί είναι η διάθεσή μου τέτοια και έτσι αυθόρμητα βγαίνει αυτό που βλέπεις.\nΧαίρομαι επίσης που σου άρεσε το έργο της Δήμητρας ολοκληρωμένο στο χώρο μου!\nΣε ευχαριστώ και πάλι κορίτσι μου και σου εύχομαι με τη σειρά μου, από καρδιάς ευχές, για ένα λυτρωτικό Αναστάσιμο βράδυ και ένα χαρούμενο Πάσχα με την οικογένειά σου!!! :))\nKaterina Konstantinou 6 Απριλίου 2015 - 5:16 μ.μ.\nΕλένη μου η επιλογή του σχεδίου αλλά και της κορνίζας ήταν πραγματικά ότι πρέπει!\nΤο κείμενο σου μας έφερε την άνοιξη! Και να σκεφτείς το διαβάζω χαζεύοντας τις γλάστρες μου όπου προσπαθούν να φυτρώσουν τα πρώτα λουλουδάκια!\nEleni K 10 Απριλίου 2015 - 6:56 π.μ.\nΠραγματικά , φέτος άργησε πολύ να έρθει η άνοιξη Κατερινάκι μου, αλλά που θα πάει; Όλα τα λουλούδια κάποια στιγμή θα ανθήσουν!!!\nΧαίρομαι που σου άρεσε και η επιλογή του πίνακα!!\nΦιλάκια κορίτσι μου, πολλά-πολλά!!:))\nEleni K 10 Απριλίου 2015 - 6:59 π.μ.\nThalia Tzellou 9 Απριλίου 2015 - 11:44 μ.μ.\nΥπέροχο το έργο της Δήμητρας αλλά και το στήσιμο που έχεις κάνει Ελένη μου!! Πέρασα πολύ ώρα να θαυμάζω όλες τις υπέροχες λεπτομέρειες στη διακόσμησή σου!! Είναι όλα πανέμορφα και πολύ ρομαντικά!! Και το κείμενο και οι φωτογραφίες σου είναι απίθανα!! Φιλάκια πολλά!!\nEleni K 10 Απριλίου 2015 - 6:58 π.μ.\nΣε ευχαριστώ πολύ-πολύ Θάλεια μου!!\nΤα φιλιά μου και καλή μέρα να έχεις!!!:))***


Gate 13 -Rodos Club- official site: Περιοδικό: ΚΥΚΛΟΦΟΡΗΣΕ το 8ο τεύχος!\nΠεριοδικό: ΚΥΚΛΟΦΟΡΗΣΕ το 8ο τεύχος!\nΤο 8o τεύχος του περιοδικού θα είναι διαθέσιμο στον Κεντρικό σύνδεσμο στη Λεωφόρο Αλεξάνδρας και στους συνδέσμους της ΘΥΡΑΣ 13 της Αθήνας από την Τετάρτη 02/10 και στα περίπτερα της Αθήνας από την Παρασκευή 04/10.\nΣτην υπόλοιπη Ελλάδα το περιοδικό θα είναι διαθέσιμο σε περίπτερα και Συνδέσμους από τη Δευτέρα 07/10.\nΓια οποιοδήποτε πρόβλημα με τη διανομή και τη διάθεση του, επικοινωνήστε μέσω email στην επίσημη ιστοσελίδα της Θύρας 13 ή μέσω τηλεφώνου στον Κεντρικό Σύνδεσμο. Παρομοίως, για αλληλογραφία που θέλετε να στείλετε για το επόμενο τεύχος, χρησιμοποιήστε το email μας.\nΠεριμένουμε τη βοήθεια σας για να δυναμώσουμε και να μεγαλώσουμε τη δύναμη του περιοδικού και του κόσμου μας.


10 βουλευτές (ΝΔ και ΠΑΣΟΚ) δεν θα "πειθαρ- χούσαν" στο νομοσχέδιο για την Παιδεία... ~ NEWS24plus\n10 βουλευτές (ΝΔ και ΠΑΣΟΚ) δεν θα "πειθαρ- χούσαν" στο νομοσχέδιο για την Παιδεία...\nΑυτός είναι ο πραγματικός λόγος που Σαμαράς και Παπανδρέου ήρθαν -μέσα σε λίγη ώρα- σε συμφωνία!\nΠοιος ήταν ο πραγματικός λόγος που οι Αντ. Σαμαράς και Γ. Παπανδρέου συμφώνησαν να κάνουν και οι δυο υποχωρήσεις και να ψηφίσουν από κοινού το νομοσχέδιο για την Παιδεία;\nΕίχαν και οι δύο πληροφορίες ότι θα σημειώνονταν διαρροές από τα κόμματά τους. Από τη ΝΔ, βουλευτές δεν ήθελαν να καταψηφίσουν το νομοσχέδιο και στην καλύτερη περίπτωση θα απουσίαζαν από την ονομαστική ψηφοφορία που θα γινόταν. Και δεν ήταν μόνο ο Κυρ. Μητσοτάκης που το είπε δημοσίως, αλλά κι άλλοι...\nΑντίστοιχα από το ΠΑΣΟΚ, βουλευτές που διαφωνούσαν με το νομοσχέδιο δεν θα το υπερψήφιζαν και προσανατολίζονταν μεταξύ του "όχι" και της αποχής. Οι εκτιμήσεις κάνουν λόγο για...\nτουλάχιστον 10 βουλευτές και από τα δύο κόμματα που ήταν έτοιμοι να διαφοροποιηθούν. Σε μια τέτοια περίπτωση τόσο το ΠΑΣΟΚ όσο και η ΝΔ θα έβγαιναν σοβαρά λαβωμένα από την όλη διαδικασία και οι ηγεσίες τους θα αποδυναμώνονταν.Ενδεχομένως να επισπεύδονταν και οι εκλογές.\nΜπροστά σε αυτόν τον κίνδυνο, ο πρωθυπουργός και ο αρχηγός της αξιωματικής αντιπολίτευσης επέλεξαν να προσφέρουν, με αυτόν τον ιδιόμορφο τρόπο, στήριξη ο ένας προς τον άλλον και μέσα σε λίγη ώρα να συμφωνήσουν, "επιτρέποντας" στην Α. Διαμαντοπούλου -στον απόηχο αυτής της εξέλιξης- να πανηγυρίσει...


Κορωνοϊός: Ελαφρώς μειωμένα και σήμερα τα κρούσματα στην Λάρισα - AstraTV\nΚορωνοϊός: Ελαφρώς μειωμένα και σήμερα τα κρούσματα στην Λάρισα\nΜικρή πτώση των νέων κρουσμάτων κορωνοϊού έχουμε και σήμερα Σάββατο στη Λάρισα, καθώς τα νέα κρούσματα ανέρχονται στα 315, την στιγμή που χθες Παρασκευή είχαν φτάσει τα 357. Στην γενικότερη εικόνα πανελληνίως σήμερα καταγράφηκαν 12.997 νέα κρούσματα, 51 θάνατοι και 384 είναι οι διασωληνωμένοι.\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 12.997 , εκ των οποίων 19 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 2.499.259 (ημερήσια μεταβολή +0.5%), εκ των οποίων 49.5% άνδρες.\nΜε βάση τα επιβεβαιωμένα κρούσματα των τελευταίων 7 ημερών, 235 θεωρούνται σχετιζόμενα με ταξίδι από το εξωτερικό και 2.078 είναι σχετιζόμενα με ήδη γνωστό κρούσμα.\nΟι εισαγωγές νέων ασθενών Covid-19 στα νοσοκομεία της επικράτειας είναι 283 (ημερήσια μεταβολή -4.39%). Ο μέσος όρος εισαγωγών του επταημέρου είναι 288 ασθενείς. Η διάμεση ηλικία των κρουσμάτων είναι 35 έτη (εύρος 0.2 έως 106 έτη), ενώ η διάμεση ηλικία των θανόντων είναι 79 έτη (εύρος 0.2 έως 106 έτη).


Τ. Θεοφίλου | Συγκεντρωτικά οι 11 δικάσιμοι: Κανένα στοιχείο, καμία απόδειξη, ένα κατηγορητήριο κατασκεύασμα της Αντιτρομοκρατικής | OmniaTV\n- Χαρδαλιάς της Αντιτρομοκρατικής: επειδή το περισυνέλεξαν άμεσα καθώς «δίπλα έσκαγε το κύμα και είχε κόσμο».\n- Πρόεδρος : πώς γίνεται ένα καπέλο να έχει γενετικό υλικό ενός ατόμου και ούτε καν του πωλητή του καταστήματος;\n- Χαρδαλιάς: “μπορεί να το καθάρισε αυτός που το φόρεσε”\n- Πρόεδρος : “καθάρισε του πωλητή αλλά άφησε το δικό του;”\nΟ Χαρδαλιάς ενώ αρχικά εκθείαζε την μέθοδο του DNA και ισχυρίστηκε ότι το δείγμα βρέθηκε “καθαρό” - σταμάτησε να έχει γνώμη και γνώση, απαντώντας συνεχώς “δε γνωρίζω”.\n- Πρόεδρος: Εσείς είδατε το χέρι, πως δεν είχε τρίχες [στη ληστεία];\n- Παντελαίος: Ναι.\n«Ήταν ιδιαίτερα φιλικό παιδί, μιλούσαμε όποτε πήγαινα για το ενοίκιο, μου 'χε πει για τους δικούς του που ζούσαν Θεσσαλονική.. Δεν κατάλαβα ότι ήθελε να κρύψει κάτι.\n- Νάσσιος: Να σας πω την αλήθεια υπέγραφα και δε διάβαζα, είχαμε ανάκριση πρωί - μεσημέρι - βράδυ.\nΈνας από την αντιτρομοκρατική με έπαιρνε κάτω σε μια γκαρσονιέρα εκεί. Μ' έπαιρνε, μ' έβαζε κάτω, λέει “για πες μας” έλεγε. Μια ξεκίναγε απ' όλο το θέμα. Μια από το τέλος ανέβαινε προς την αρχή. Μια από τη μέση προς τα κάτω. Την άλλη από την αρχή. Τέτοια επί μια εβδομάδα.\n- Πρόεδρος: Τα διαβάσατε πριν τα υπογράψετε;\n- Νάσσιος: Ήταν ένα πάκο τέτοιο [δείχνει μεγάλο πάχος]. Δε διάβασα τίποτα.\n- Πρόεδρος: Δεν τα διαβάσατε αυτά που υπογράψατε;\n- Νάσσιος: Όχι.\n- Πρόεδρος: Είπατε ότι είδατε τα μάτια του.\n- Σκουλούδης: Ναι είχα δει και το παιδί [σ.σ. τον Τάσο Θεοφίλου]. Τον είχα δει και την προηγούμενη φορά. Δε τον θυμάμαι.\n- Πρόεδρος: Μοιάζουν;\n- Σκουλούδης: Τουλάχιστον τα μάτια δε τα ξεχνάς. Ειδικά σε ένα τέτοιο περιστατικό.\n- Πρεδρος: Οπότε δε σας θυμίζουν κάτι τα μάτια του;\n- Σκουλούδης: Τον είχα δει και την προηγούμενη φορά. Δε μου θυμίζει κάτι.\n- Σκουλούδης: Θυμάμαι που κοιταχτήκαμε στα μάτια 2-3 φορές. Αν είχε μπλε μάτια [σ.σ. όπως ο Θεοφίλου] θα το θυμόμουν.\n9 - 10. Μαργαρίτης Σταμάτιος και ο αδερφός του Μαργαρίτης Ιωάννης, έχουν φούρνο κοντά στην Τράπεζα:\nΕίδε τον Μίχα να 'χει πιάσει έναν από τους ληστές και να παλεύει μαζί του.\nΕπιπλέον πάνω στο καπέλο - έτσι όπως παρουσιάζεται από το κλειστό κύκλωμα της τράπεζας - φαίνεται ένα μαύρο στίγμα, που επίσης δεν υπάρχει πάνω στο πειστήριο που παρουσιάστηκε στην τράπεζα.\n♦ Φύτρου, βιολόγος - γενετίστρια με διδακτορικό στη γενετική:\n- Πρόεδρος : Τι λέτε ότι μπορεί να μην υπήρχαν και κύτταρα;\n- Φύτρου : Αυτό είναι πολύ πιθανόν [......]\n- Παπαδάκης : Ακόμη κι αν υποθετικά πούμε ότι σ' ένα καπέλο που βρέθηκε στην Πάρο υπάρχει πάνω το DNA του Θεοφίλου, αυτό καθιστά αναμφίβολο ότι ο ένας από τους δράστες των εγκλημάτων στην Πάρο είναι ο Θεοφίλου;\n- Φύτρου: Όχι βέβαια. Δεν καθιστά καν βέβαιο ότι φόρεσε το καπέλο, πόσο μάλλον ότι είναι ο δράστης. Ούτε καν.\nΕπιβεβαίωσε ότι ο Θεοφίλου ήταν μαύρος από τον ήλιο και αξύριστος - σε αντίθεση με τον ληστή της τράπεζας.\nΤην ημέρα που τον είδε είχε γένια ενώ είχε πολύ σκούρο χρώμα δέρματος (σε αντίθεση με τον δράστη της ληστείας) καθώς όπως χαρακτηριστικά ανέφερε "όλοι μαυρίζουν στο αντιρατσιστικό φεστιβάλ".\n♦ Σκηνοθέτις Μητσάκη Δήμητρα, η οποία οπτικοποίησε ένα από τα γραπτά του Τάσου Θεοφίλου στην ταινία μικρού μήκους "Finishes" (https://www.youtube.com/watch?v=aWU2OBzU4pY).


ΚΑΛΑΝΤΑ ΦΩΤΩΝ ΑΠΟ ΤΟ ΧΟΝ και παράσταση | ΤΑ ΝΕΑ ● Πάρου - Αντιπάρου\nparos | antiparos 21:54 on 13/01/2011\tΜόνιμος σύνδεσμος Απάντηση\nTags: Νάουσα ( 140 ), ΧΟΝ ( 18 )\n«Καιροί δύσκολοι, ο καθένας στην δική του πραγματικότητα, ο διπλανός μας έχει γίνει «ξένος», δεν είναι πια «ο δικός μας άνθρωπος». Τι μας οδήγησε εκεί; Πού θα μας βγάλει το τέλος αυτής της ιστορίας; Κανείς δε ξέρει, το βέβαιο είναι ότι τα παιδιά δε φταίνε. Είναι κρίμα να μη μάθουν να εμπιστεύονται το διπλανό τους γιατί εμείς γίναμε καχύποπτοι. Είναι λυπηρό να μη βοηθούν το φίλο τους γιατί εμείς πάψαμε να βοηθούμε. Είναι ενοχλητικό να μη τους συγκινεί ο πόνος του διπλανού γιατί εμείς γίναμε σκληροί. Είναι άδικο να διαχωρίζουν τους ανθρώπους επειδή εμείς γίναμε ρατσιστές.»\n«Είναι παιδιά, έχουν τα ίδια θέλω, έχουν τις ίδιες ανάγκες, έχουν όνειρα. Όμως η μοίρα, η τύχη, ποιος ξέρει τι άλλο, τους καθορίζει μία διαφορετική πορεία ζωής. Μία πορεία που τους σημαδεύει, τους πλάθει και τους αναγκάζει να βαδίσουν σε συγκεκριμένα μονοπάτια.\nΑν ήξερε το κάθε παιδί πώς θα μπορούσε να διαβεί από το ένα μονοπάτι στο άλλο, θα το έκανε. Μα δε ζει μόνο του, ζει μέσα στην κοινωνία. Μια κοινωνία που χτίζει τα ντουβάρια δίπλα από τα μονοπάτια των παιδιών της, έτσι ώστε κανένα να μην μπορεί να ξεφύγει από την προκαθορισμένη πορεία…\n‘Ήρωες μα και παιδιά, ο χρόνος και οι μήνες του και το ταξίδι των παιδιών μέσα σε αυτόν είναι η υπόθεση του έργου. Διαφορετικές διαδρομές, με ομοιότητες και διαφορές, με στιγμές χαράς, λύπης και συγκίνησης. Σε ένα κοινωνικό έργο για παιδιά, που δε θα μπορούσε να έχει άλλο τίτλο από αυτόν: Αγαπημένο μου ημερολόγιο…«\n← Επίσημη πρώτη για Βρούτση στην Οικονομία\nΗ ΝΔ για οφειλέτες ΦΠΑ και ΔΟΥ πλοίων →


Οι οπαδοί του Ολυμπιακού αποθέωσαν τους Αγγελόπουλους - Ειδήσεις - νέα - Το Βήμα Online\nΟι οπαδοί του Ολυμπιακού αποθέωσαν τους Αγγελόπουλους\nΟι δύο ηγέτες της «ερυθρόλευκης» ΚΑΕ προς το τέλος του αγώνα με τον Προμηθέα πήγαν στην κερκίδα των οργανωμένων και γνώρισαν την αποθέωση από τους οπαδούς!\nΟ Ολυμπιακός είναι ενωμένος και αυτό αποδείχθηκε περίτρανα και στο παιχνίδι με τον Προμηθέα, για την 26η και τελευταία αγωνιστική της Basket League.\nΜετά τις τελευταίες εξελίξεις, το παιχνίδι των Πειραιωτών με την ομάδα της Πάτρας στο ΣΕΦ μετατρέπει σε ένα «άτυπο» συλλαλητήριο, με τους οπαδούς του Ολυμπιακού να δίνουν δυναμικό «παρών» και να στηρίζουν την αγαπημένη τους ομάδα.\nΟι «ερυθρόλευκοι» οπαδοί απέδειξαν περίτρανα ότι βρίσκονται δίπλα στους Παναγιώτη και Γιώργο Αγγελόπουλο και τους στηρίζουν απόλυτα στην απόφαση που έλαβαν μετά την αποχώρηση της ομάδας στον ημιτελικό του Κυπέλλου με τον Παναθηναϊκό στο ΟΑΚΑ.\nΛίγο πριν το τέλος του αγώνα μάλιστα οι φίλαθλοι των Πειραιωτών αποθέωσαν τους δύο διοικητικούς ηγέτες της ΚΑΕ, οι οποίοι ανταπέδωσαν με χειροκροτήματα, επιβεβαιώνοντας το ενωτικό κλίμα που υπάρχει στο εσωτερικό του συλλόγου.\nΣυγκεκριμένα, ένα λεπτό πριν την ολοκλήρωση της αναμέτρησης, οι Παναγιώτης και Γιώργος Αγγελόπουλος αποχώρησαν από τις θέσεις τους στις court seats, από όπου παρακολούθησαν το ματς και κατευθύνθηκαν προς τους οργανωμένους οπαδούς.\nΤα αφεντικά της «ερυθρόλευκης» ΚΑΕ χειροκροτήθηκαν από τον κόσμο, που άρχισε και φώναζε ρυθμικά το σύνθημα: «Για πάντα στο λιμάνι Αγγελόπουλοι». Μερικοί μάλιστα αγκάλιασαν τους δύο μπασκετικούς ηγέτες, με τον φωτογραφικό φακό να απαθανατίζει τις στιγμές.


Τα… γκρέμισε όλα στο φινάλε η Εθνική (video)\nΔεν τα κατάφερε ούτε απέναντι στο Κόσοβο\nΠάει γι’ άλλα η Εθνική. Μένοντας στο 1-1 με το Κόσοβο, έγραψε τον επίλογο της παρουσία της στα προκριματικά η ήδη αποκλεισμένη Ελλάδα και δεν βρήκε το happy end το οποίο αναζητούσε.\nΗ Εθνική απείλησε πραγματικά στο 10’, με τον Μπουχαλάκη να στέλνει την μπάλα στο οριζόντιο με εκτός περιοχής σουτ (με το δεξί), ενώ λίγο μετά η συνεργασία Μάνταλου με Ανδρούτσο θα μπορούσε να φέρει κάτι πολύ καλό, αλλά η σέντρα του δεύτερου ήταν κακή. Σε εκείνο το διάστημα η κατοχή της μπάλας έφτασε στο 71%-29%, αλλά πρόκειται για τις περιπτώσεις, όπου οι αριθμοί δεν λένε την αλήθεια.\nΛίγο έλειψε στην επόμενη ευκαιρία της να βρει και το 2-0 η Ελλάδα και μάλιστα με τον ίδιο πρωταγωνιστή. Αφού ο Μασούρας αστόχησε εξ επαφής από σέντρα του Τσιμίκα. Έπειτα από ένα κενό, η Ελλάδα άρχισε να γίνεται απειλητική. Έχασε δύο μεγάλες ευκαιρίες σε μικρό διάστημα και το πλήρωσε.\nOriginal article: Τα… γκρέμισε όλα στο φινάλε η Εθνική (video).\nfrom LIVE SPORT NEWS 24 https://ift.tt/3kxZ7i7


Λάχι - Visit Vatika\nΑμέτρητα σκαλιά ξεπροβάλλουν αριστερά και δεξιά του άξονα του δρόμου, οδηγούν τον επισκέπτη στις οικίες του χωριού που απολαμβάνουν την θέα της θάλασσας, των νησιών και του ηλιοβασιλέματος .\nΛίγο πριν την είσοδο του χωριού από Νεάπολη βρίσκονται τα Καλένια ή Φλέβα όπως την ονομάζουν οι ντόπιοι. Εκεί βρίσκεται παλιός αλλά και νεότερος ναός αφιερωμένος στην Παναγία. Ακριβώς κάτω από τους ναούς βρίσκεται πηγή που τρέχει όλο τον χρόνο και ξεδιψά τους επισκέπτες κάτω από την σκιά των πλάτανων που την περιβάλλουν. Σταματήστε λίγο στα παγκάκια με θέα τον Βατικιώτικο κάμπο και όρμο.\nΤο Λάχι είναι σε σταυροδρόμι επόμενων προορισμών. Κινηθείτε βόρεια από τα Καλένια, λίγο πριν την είσοδο του χωριού από Νεάπολη και επισκεφτείτε το Παραδείσι, τις Καστανιές και το Σπήλαιο Καστανιάς. Συνεχίστε ανατολικά προς τα χωριά του Μαλέα ή στρίψτε δεξιά λίγο μετά το τέλος του χωριού, στο νεκροταφείο, και προχωρήστε νότια στο Λα ώστε να βρεθείτε στο Παλαιόκαστρο με τους μικρούς όρμους και τις παραλίες μέχρι και τις Μηνιώνες.\nΝεάπολη 2,5 χλμ.\nΠαλαιόκαστρο 3 χλμ.\nΠαραδείσι 2,3 χλμ.\nΆγιος Νικόλαος 4,1 χλμ.\nΒελανίδια 11,7 χλμ.


Πάσχα στην πόλη λόγω κρίσης: Διάβασε και θα νιώσεις καλά!\nΔεν έχεις λεφτά για διακοπές Πάσχα; Διάβασε και θα νιώσεις καλύτερα!\nΗ κρίση αποτελεί εμπόδιο στις πολυπόθητες διακοπές. Η οικονομική στενότητα, η ανεργία, το άγχος του αύριο βάζουν φρένο στην επιθυμία απόδρασης από την καθημερινότητα. Η «απόδραση» βέβαια των διακοπών έπαιρνε νόημα από τη σταθερότητα των δεσμών μας με την καθημερινή ζωή: οικογένεια, εργασία, οικονομική δυνατότητα, σχέσεις. Σήμερα παραμένει ρευστό το ερώτημα «από τι να αποδράσω;» μιας και η κοινωνική, οικονομική, και προσωπική μας κατάσταση θα μας ακολουθήσει όπου κι αν βρισκόμαστε. Η ανατροπή των σταθερών μας σε όλα τα επίπεδα αποτελεί, αν μη τι άλλο, μια πρόκληση που γεννά πληθώρα συναισθημάτων.\nΑπό την επιστημονική ομάδα του διατροφολόγου Ευάγγελου Ζουμπανέα και την ψυχοθεραπεύτρια Ειρήνη Ντάκου (diatrofi.gr-απόσπασμα)\nΣτη θετική της πλευρά θα μπορούσαμε να δούμε παραδείγματα ανθρώπων που απαγκιστρώθηκαν από στερεότυπα ή ψυχαναγκασμούς (πχ. για να περάσω ωραία στις διακοπές χρειάζεται να πάω σε καλό ξενοδοχείο, ή κάθε καλοκαίρι ένιωθα πως όφειλα να πάω στο νησί μου για διακοπές αλλά τελικά δεν τις ευχαριστιόμουν). Στην αρνητική της μπορούμε να δούμε ανθρώπους απογοητευμένους και θυμωμένους με το γεγονός ότι δεν μπορούν να παρέχουν στους εαυτούς τους και τους αγαπημένους τους το όνειρο των διακοπών. Όμως εδώ χρειάζεται ένας έλεγχος πραγματικότητας. Είναι η κρίση που αποφασίζει για μένα ή εγώ σύμφωνα με το τι είναι προς το συμφέρον μου; Η απόφαση να μην πάω διακοπές είναι βασισμένη σε πραγματικά δεδομένα ή σε φόβο ή πανικό; Τι διαχείριση κάνω στα οικονομικά μου την περίοδο της κρίσης; Σε τι είδους διακοπές προσβλέπω;\nΈρευνα, υπό τον καθηγητή ψυχολογίας του πανεπιστημίου Κορνέλ των ΗΠΑ Τόμας Γκίλοβιτς (δημοσιεύτηκε στο «Journal of Personality and Social Psychology") ανέδειξε ότι οι εμπειρίες ενός ταξιδιού προκαλούν στους ανθρώπους μεγαλύτερη χαρά από απόκτηση αγαθών για το λόγο ότι είναι πιο προσωπικές και εξατομικευμένες και έτσι δεν μπορούν να συγκριθούν με τις εμπειρίες άλλων ανθρώπων. Το εύρημα αυτό συμφωνεί με τα συμπεράσματα άλλων ερευνών ότι η ευτυχία στους ανθρώπους είναι σε μεγάλο βαθμό προϊόν σύγκρισης. Αν δηλαδή είμαι καλύτερα από ότι πέρυσι αλλά οι γύρω μου είναι ακόμα καλύτερα από εμένα, τότε νιώθω χειρότερα. Το πώς περνάμε στις διακοπές όμως είναι κάτι που δεν μπορεί να μπει σε σύγκριση γιατί είναι προσωπικό βίωμα άρα προκαλεί θετικά συναισθήματα.\nΒέβαια, σε άλλη πρόσφατη έρευνα, Ολλανδοί ερευνητές προσπάθησαν να μετρήσουν την επίδραση των διακοπών στη συνολική ευτυχία των ατόμων και πόσο αυτή διαρκεί. Το βασικό συμπέρασμα της έρευνας είναι πως η φάση της προσμονής των διακοπών κάνει τον άνθρωπο σε μεγαλύτερο βαθμό χαρούμενο από τις ίδιες τις διακοπές. Ο σχεδιασμός των διακοπών μπορεί ν' αυξήσει τη διάρκεια ευτυχίας που νιώθει κάποιος ως και οκτώ εβδομάδες. Μια επιπλέον παράμετρος που μετρήθηκε στην έρευνα μετά το τέλος των διακοπών των συμμετεχόντων ήταν το αν η εμπειρία των διακοπών ήταν χαλαρωτική, ουδέτερη ή στρεσογόνα. Ακόμα κι αυτοί που περιέγραψαν την εμπειρία ως χαλαρωτική δεν ένιωθαν καλύτερα απ' όσους δεν είχαν πάει καθόλου διακοπές!\nΜόνο όσοι βίωσαν τις διακοπές ως πολύ χαλαρωτικές ένιωθαν περισσότερο ευτυχισμένοι από όλες τι υπόλοιπες ομάδες συμμετεχόντων, αλλά κι αυτοί μόνο για περίοδο δύο εβδομάδων. Τα αποτελέσματα αυτά αναδεικνύουν πρώτον το μέγεθος των προσδοκιών που συνοδεύουν τις διακοπές μας και που συνήθως είναι μη ρεαλιστικές (πχ. θα περάσω τέλεια, θα έρθω πιο κοντά στη γυναίκα μου, θα γνωρίσω τον επόμενο σύντροφό μου, θα χαλαρώσω εντελώς, κλπ) και δεύτερον ότι όντας εγκλωβισμένοι στο σύγχρονο τρόπο ζωής και αντίληψής της δυσκολευόμαστε πολύ να ευχαριστηθούμε ουσιαστικά την ομορφιά και τη χαλαρότητα που προσφέρει η φύση.\nΈτσι λοιπόν, ενώ βιώνουμε τη βαθιά οικονομική κρίση, υπάρχουν εναλλακτικές για να περάσουμε ευχάριστα αλλά και εποικοδομητικά την περίοδο των διακοπών μας. Κάποιες ιδέες:\nΠαραμένω συνδεδεμένος με την πραγματικότητα. Οι διακοπές δεν είναι εχέγγυο ευτυχίας. Αντιθέτως συχνά είναι πηγή μεγάλου άγχους.\nΑπελευθερώνω τον εαυτό μου από συγκεκριμένες προσδοκίες που βασίζονται στο lifestyle και τις απαιτήσεις του καταναλωτισμού. Πχ. περνώ το βράδια στην παραλία με μια μπύρα ή αναψυκτικό από το περίπτερο.\nΑν δεν μπορώ να φύγω από την πόλη, κάνω την πόλη μου ταξιδιωτικό προορισμό. Ανακαλύπτω ότι με ενδιαφέρει (ιδιαίτερα σημεία, μουσεία, παραλίες, ταβερνεία, κ.ο.κ.) και τις μέρες της άδειάς μου ή όσες μέρες ορίσω ως διακοπές τις ζω ως τουρίστας.\nΕίτε στην πόλη είτε εκτός, αποφεύγω να κάνω πράγματα με τα οποία ασχολούμαι όλον τον υπόλοιπο καιρό (πχ. «αποσυνδέομαι» από κάθε είδους μηχάνημα/πρόγραμμα/μέσο κοινωνικής δικτύωσης/κλπ ή ξεχνώ κάθε εργασιακή εκκρεμότητα) και επιλέγω ενέργειες κοντά στη φύση και που με γεμίζουν πραγματικά.\nΔιακοπές και οικονομική κρίση: Και αν δεν έχω πολλά χρήματα;\nΓιατί όσοι έχουν χρήματα γίνονται άπληστοι;\nΑυξήθηκε η βία στην οικογένεια λόγω κρίσης;


Οι δέκα έξυπνοι τρόποι εξοικονόμησης χρημάτων για Φοιτητές το 2015!\n16:56 - Τετάρτη, 31 Δεκεμβρίου 2014\nΟικονομική κρίση αλλά και... Χριστούγεννα με τα δώρα, έστω και συμβολικά, έχουν βγάλει εκτός όλους τους προσωπικούς προϋπολογισμούς. Παρακάτω παρουσιάζονται 10 τρόποι μέσω των οποίων μπορεί ο κάθε φοιτητής να εξοικονομήσει πολλά χρήματα το 2015.\n1. Μαγείρεψε! Μπορείς να κερδίσεις αρκετά χρήματα το μήνα. Επίσης τρέφεσαι και καλύτερα (από το να τρως κάθε μέρα σουβλάκια, γύρους και πίτσες). Δεν λέμε να κάνεις στιφάδο, αλλά κάτι απλό!\n2. Σταμάτα το κάπνισμα! Έστω ότι είσαι μέτριος καπνιστής, άρα καπνίζεις μισό πακέτο τη μέρα. Δηλαδή 180 πακέτα το χρόνο επί 4 ευρώ = 720 ευρώ το χρόνο!\n3. Σταμάτα τις «σπατάλες» του περιπτέρου! Δηλαδή να παίρνεις συνέχεια τσίχλες, καραμέλες, σοκολάτες, χυμούς κτλ. Με 1 ευρώ την μέρα εξοικονόμηση είναι 350 ευρώ το χρόνο…\n4. Χρησιμοποίησε τα Μέσα Μαζικής Μεταφοράς! Κόψε τα taxi συνέχεια… Χρησιμοποίησε βραδινά λεωφορεία, το Μετρό κτλ…\n5. Κάνε λίστα για το super-market! Προγραμμάτιζε τις αγορές σου, ώστε να αποφεύγεις να παίρνεις πράγματα που δεν χρειάζεσαι ή να αγοράζες από κάποιο ψιλικατζίδικο της γειτονιάς πχ γάλα. (δε θα σώσεις εσύ την κοινωνία από τη μάστιγα του καπιταλισμού, σου λέει)\n6. Εκμεταλλεύσου το ότι είσαι φοιτητής! Με την φοιτητική ταυτότητα έχεις εκπτώσεις σε εισιτήρια αεροπλάνων, για τα Μέσα Μαζικής Μεταφοράς, θέατρα, κινηματογράφους κτλ…\n7. Μην βγαίνεις συνέχεια έξω! Μια έξοδος το βράδυ κοστίζει τουλάχιστον 10 ευρώ (αν συμπεριλάβεις το πως θα πας, κάτι που θα τσιμπήσεις στο δρόμο, το κόστος του καφέ ή του ποτού κτλ…)\n8. Εκμεταλλεύσου τα «πλεονεκτήματα» γύρω από τη Σχολή! Μπορείς να φας φθηνά (ή δωρεάν στο εστιατόριο της Σχολής), να πιείς καφέ με 1 ευρώ κ.α. (Αν δεν πάθεις τροφική σε αυτήν την ηλικία, σε ποια πάθεις ε;)\n9. Προγραμμάτισε τα ταξίδια σου νωρίτερα! Ειδικά αν είσαι φοιτητής από επαρχία, και πρέπει να χρησιμοποιήσεις αεροπλάνα, βαπόρια κτλ. Για παράδειγμα εγώ κλείνω τα αεροπορικά εισιτήρια αρκετά νωρίς, και έτσι εξοικονομώ 40 με 70 ευρώ στο ταξίδι!\n10. Βρες εναλλακτικούς τρόπους διασκέδασης. Δείτε με την παρέα ένα DVD σπίτι, ή παίξτε ένα επιτραπέζιο (ή xbox από το πρωί μέχρι το βράδυ)! Δεν χρειάζεται να πηγαίνετε συνέχεια στα μπουζούκια, κλαμπ κοκ.\nΔιαβάστε Επίσης: Σε ποιές χώρες σπουδάζουν οι Έλληνες φοιτητές - Δείτε αναλυτικά!


Κατακράτηση υγρών στα πόδια κατά την περίοδο της εγκυμοσύνης - Τι μπορεί να ευθύνεται | Pronews\n11/12/2018 - 18:40\nΚατακράτηση υγρών στα πόδια κατά την περίοδο της εγκυμοσύνης - Τι μπορεί να ευθύνεται\nΠότε εμφανίζεται η κατακράτηση υγρών στα πόδια;\nΗ κατακράτηση υγρών στα κάτω άκρα εμφανίζεται ως οίδημα (πρήξιμο δηλαδή) στην περιοχή του άκρου ποδός και γύρω από τους αστραγάλους. Λιγότερο συχνά το οίδημα αυτό ενδέχεται να εντοπισθεί ακόμα και στην περιοχή της γαστροκνημίας (της γάμπας).\nΈχει μάλιστα υπολογισθεί, πως το επιπλέον βάρος, που μια γυναίκα θα πάρει κατά τη διάρκεια της εγκυμοσύνης και οφείλεται αποκλειστικά στην κατακράτηση υγρών, αγγίζει το 25% του συνολικού προσληφθέντος βάρους.\nΗ ενόχληση αυτή φαίνεται, πως επηρεάζει ακόμα και το 70% των εγκύων, ενώ εμφανίζεται συνήθως μεταξύ της 22ης και 27ης εβδομάδας της κύησης. Όσο δε προχωρά η εγκυμοσύνη ενδέχεται η κατακράτηση υγρών να αυξηθεί και το οίδημα στα πόδια να ενταθεί. Το οίδημα αυτό είναι συνήθως πιο εμφανές προς το τέλος της ημέρας.\nΠόσο διαρκεί η κατακράτηση υγρών στα πόδια;\nΥπό κανονικές συνθήκες η κατακράτηση υγρών στο σώμα της εγκύου γενικότερα και στα πόδια της ειδικότερα, αναστρέφεται τις πρώτες ημέρες μετά από τον τοκετό.Μάλιστα οι περισσότερες από εσάς θα παρατηρήσετε, πως ήδη από τις πρώτες ώρες αφού το μωράκι σας έρθει στον κόσμο, η διούρησή σας αυξάνεται εντυπωσιακά. Αυτός είναι και ο τρόπος, με τον οποίον το σώμα σας «απαλλάσσεται» από τα επιπλέον υγρά. Κατά συνέπεια, γρήγορα υποχωρούν και τα οιδήματα στα πόδια.\nΑύξηση παραγωγής υγρών από το σώμα\nΚατά τη διάρκεια της εγκυμοσύνης, το σώμα της γυναίκας παράγει έως και 50% περισσότερο αίμα αλλά και σωματικά υγρά, προκειμένου να καλυφθούν οι ανάγκες του ραγδαίως αναπτυσσόμενου μωρού.Η μεν ποσότητα των σωματικών υγρών αυξάνεται, αλλά η «χωρητικότητα» των αγγείων δεν αυξάνεται με τον αντίστοιχο ρυθμό. Κατά συνέπεια, εμφανίζεται οίδημα, το οποίο είναι εντονότερο στα πόδια, όπου τα επιπλέον υγρά τείνουν να συγκεντρωθούν, λόγω και της βαρύτητας.\nΤο μέγεθος της μήτρας\nΑπό τα δεξιά της μήτρας διέρχεται το βασικό αγγείο, που μεταφέρει το αίμα από τα κάτω άκρα πίσω στην καρδιά. Το αγγείο αυτό ονομάζεται κάτω κοίλη φλέβα.\nΤο μέγεθος της μήτρας αυξάνεται εντυπωσιακά κατά τη διάρκεια της εγκυμοσύνης. Ενδεικτικά αναφέρουμε, πως η μη εγκύμων μήτρα (η μήτρα εκτός κύησης ονομάζεται έτσι) έχει βάρος περίπου 100 γραμμάρια και είναι τόσο μικρή, που «κρύβεται» πίσω από τα οστά της λεκάνης. Στο τέλος της κύησης το βάρος μόνον αυτής καθαυτής της μήτρας φθάνει να ζυγίζει 1 με 1,2 κιλά, ενώ το άνω όριό της (αυτό, που ονομάζουμε «θόλο») αγγίζει το διάφραγμα.\nΣυχνά η μήτρα – ειδικά από τα μέσα του δεύτερου τριμήνου κι έπειτα – με το μέγεθός της πιέζει την κάτω κοίλη φλέβα. Έτσι παρεμποδίζεται η ροή του αίματος από τα κάτω άκρα προς την καρδιά και το αίμα – τρόπον τινά – «λιμνάζει» στα πόδια, με αποτέλεσμα να προκληθεί οίδημα.\nΗ προγεστερόνη είναι μία από τις ορμόνες, που (ομού με τα οιστρογόνα) ρυθμίζουν τον εμμηνορρυσιακό κύκλο της γυναίκας, αλλά και τη λειτουργία του γεννητικού της συστήματος γενικότερα. Κατά τη διάρκεια της κύησης η παραγωγή προγεστερόνης από το σώμα της γυναίκας αυξάνεται κατακόρυφα.\nΗ προγεστερόνη – μεταξύ των άλλων της δράσεων – επηρεάζει και τη λειτουργία των αγγείων. Συγκεκριμένα, η ορμόνη αυτή επιδρά πάνω στο μυϊκό τοίχωμα των αγγείων και ειδικότερα των φλεβών, προκαλώντας «χαλάρωσή» του. Έτσι οι φλέβες των κάτω άκρων «ενδίδουν» («τεντώνονται») ευκολότερα υπό τον όγκο του αίματος, που «λιμνάζει» στην περιοχή αυτή. Κατά τον τρόπον αυτόν αυξάνεται η ποσότητα του εκεί «λιμνάζοντος» αίματος, όπως και το εκεί οίδημα.\nΚορωνοϊός: Συγκρατημένη αισιοδοξία στην Κίνα - Άλλες 3 επαρχίες μείωσαν το επίπεδο συναγερμού\n«Βράζει» το Νέο Δελχί - Τουλάχιστον 20 άτομα τραυματίστηκαν στα επεισόδια για το νόμο της ιθαγένειας (φώτο)\nΜεγάλη είναι η νίκη που πέτυχε η Δαμασκός με την ανακατάληηψη της Καφράνμπελ (φωτό)\n26/02/2020 - 09:01\nHΠΑ: Βγήκαν τα «μαχαίρια» στους Δημοκρατικούς - «Η Ρωσία σε βοηθά να κερδίσεις το χρίσμα για να χάσεις στις προεδρικές»\nΓερμανία: Αυτοί είναι οι 3 υποψήφιοι διάδοχοι της Α. Μέρκελ στο CDU\n26/02/2020 - 08:51\nΔείτε τι πρέπει να κάνετε αν σας τσιμπήσει μέλισσα - Πότε να βγάλετε το κεντρί\n26/02/2020 - 08:49\nΣοβαρή αύξηση στις τιμές του πετρελαίου σε Ασία και ΗΠΑ\nΑυτές είναι οι αυξήσεις που φέρνει το νέο ασφαλιστικό στις συντάξεις - Δείτε παραδείγματα\nΞεκίνησαν οι εργασίες για την κλειστή δομή σε Μυτιλήνη και Χίο (βίντεο)\n26/02/2020 - 08:43\nΔείτε πως είναι από... ψηλά η νέα πλατεία Ομονοίας (βίντεο)\n26/02/2020 - 08:41\nΣτο «κόκκινο» η κίνηση στους δρόμους - Δείτε που υπάρχει μποτιλιάρισμα (φώτο)\n26/02/2020 - 08:35


Πέρασε στη Βουλή η διάταξη που δίνει τη δυνατότητα της χρηματοδότησης από φυσικά πρόσωπα και ΝΠΙΔ | ΔΗΜΟΚΡΑΤΙΑ\nΠέρασε στη Βουλή η διάταξη που δίνει τη δυνατότητα της χρηματοδότησης από φυσικά πρόσωπα και ΝΠΙΔ\n«Πέρασαν» χθες από τη Βουλή οι ρυθμίσεις για το πολιτικό χρήμα, παρά το μίνι «αντάρτικο» του Απόστολου Κακλαμάνη. Ο πρώην πρόεδρος της Βουλής καταψήφισε το άρθρο 7 του νομοσχεδίου, που αφορά τη χρηματοδότηση των κομμάτων από Νομικά Πρόσωπα Ιδιωτικού Δικαίου και προβλέπει ενίσχυση των κομμάτων με «πλαφόν» τα 20.000 ευρώ.\nΣτην ονομαστική ψηφοφορία -την οποία ζήτησε ο ΣΥΡΙΖΑ-, 147 βουλευτές υπερψήφισαν το άρθρο και 116 το καταψήφισαν. Επίσης, στην αντίστοιχη ψηφοφορία που έγινε για το άρθρο 5 (αφορά την ονομαστικοποίηση των κουπονιών ενίσχυσης), «υπέρ» ψήφισαν 148 και «κατά» 115 βουλευτές.\nΤα ανώνυμα κουπόνια\nΤο νομοθέτημα για το πολιτικό χρήμα ορίζει -με νομοτεχνική ρύθμιση που ενσωματώθηκε- ότι η ενίσχυση των κομμάτων με ανώνυμα κουπόνια δεν μπορεί να ξεπερνά το ποσό των 150.000 ευρώ ετησίως. Οσον αφορά τις εισφορές ΝΠΙΔ προς τα κόμματα, αυτές δύνανται να εκπίπτουν από το φορολογητέο εισόδημα. Αναφορικά με τον έλεγχο, αυτός θα πραγματοποιείται από ανεξάρτητη Αρχή, στην οποία θα μετέχουν ανώτεροι δικαστικοί λειτουργοί.\n«Για μένα θα έπρεπε να υπάρχουν μόνο κρατική χρηματοδότηση, καθόλου ιδιωτική, και η συνδρομή του κάθε μέλους. Τίποτε άλλο» υποστήριξε στη συζήτηση του νομοσχεδίου ο πρώην πρόεδρος της Βουλής, αιτιολογώντας τη στάση του. Μάλιστα, σημείωσε -μιλώντας γενικά για τη λειτουργία των κομμάτων- ότι «η χρηματοδότηση δεν είναι σε γνώση ούτε των βουλευτών ούτε των κομματικών στελεχών, διότι οι διαδικασίες είναι συγκεντρωτικές». Συνεπώς, «αυτός που μπορεί να κάνει συναλλαγές, αυτός που μπορεί να τα πάρει ή να τα δώσει είναι το λεγόμενο “ηγετικό στέλεχος”, αυτός που πέρασε ή πρόκειται να περάσει από παραγωγικά υπουργεία».


Naxos 365 : Ολυμπιακοί Αγώνες: η ιστορία του σκλάβου Γκουόρ Μαριάλ που έφτασε στο Ρίο\nΟλυμπιακοί Αγώνες: η ιστορία του σκλάβου Γκουόρ Μαριάλ που έφτασε στο Ρίο\nΜια δραματική ιστορία κρύβεται πίσω από την συμμετοχή του αθλητή Γκουόρ Μαριάλ από το Νότιο Σουδάν στους Ολυμπιακούς Αγώνες.\nΣτα 32 του θα τρέξει την Κυριακή στον μαραθώνιο. Δεν έχει ελπίδες για μετάλλιο, ούτε καν για κάποια διάκριση. Ειλικρινά, όμως, δεν έχει σημασία. Την ώρα που ο Μαριάλ έμπαινε πρώτος από την αποστολή της χώρας του στην τελετή έναρξης στο «Μαρακανά», την ώρα ποτ κρατούσε την σημαία ψηλά ήταν χαρούμενος. Και στο μυαλό του δεν υπήρχε ούτε...\nο εμφύλιος πόλεμος, ούτε η σκλαβιά.\nΑπό το 1983 μέχρι το 2005 συνολικά δύο εκατομμύρια άνθρωποι έχασαν τη ζωή τους, θύματα του δεύτερου εμφυλίου στη χώρα. Σε αυτόν τον πόλεμο o Mαριάλ έχασε 28 συγγενείς του. Η οικογένειά του ξεκληρίστηκε. Ο ίδιος προσπάθησε να δραπετεύσει για να αναζητήσει μια καλύτερη ζωή, αλλά δεν τα κατάφερε. Πιάστηκε από παραστρατιωτικούς και έζησε μαζί τους ως σκλάβος ενός πολέμαρχου στο Χαρτούμ! Ζούσε στο σπίτι ενός θείου του, όταν εισέβαλαν οι στρατιωτικοί και τον άρπαξαν. Στην αρχή τους ξέφυγε, προσπάθησε να το σκάσει, τον έπιασαν ξανά, του έσπασαν το σαγόνι.\nΤην δεύτερη φορά που χρειάστηκε να τρέξει στη ζωή του, δύο χρόνια αργότερα, ορκίστηκε στον εαυτό του πως θα είναι και η τελευταία. Δραπέτευσε, τα αφεντικά τον κυνηγούσαν επί ώρες. Πέρασε στην Αίγυπτο, μετά στην Ευρώπη και από εκεί στις ΗΠΑ σε στρατόπεδο φιλοξενίας προσφύγων. Ένας από τους υπεύθυνους εκεί του πρότεινε να ασχοληθεί με τον στίβο.\nΈτσι, βρέθηκε το 2012 στο Λονδίνο και έτρεξε στον μαραθώνιο. Κατόπιν δικής του επιθυμίας τότε δεν αγωνίστηκε με την φανέλα του Σουδάν, αλλά ως ανεξάρτητος. «Αν δεχόμουν να τρέξω με τη φανέλα του Σουδάν θα πρόδιδα την οικογένεια μου και όλους όσους πολέμησαν και έχασαν τη ζωή τους για την ανεξαρτησία. Τρέχω με τη φανέλα της ΔΟΕ, αλλά στην καρδιά μου είναι η σημαία της πατρίδας μου. Ελπίζω κάποτε να μου δοθεί η δυνατότητα να εκπροσωπήσω επίσημα τη χώρα μου» είχε πει τότε και τέσσερα χρόνια μετά άλλο ένα όνειρό του έγινε πραγματικότητα.\n«Είναι μοναδικό το συναίσθημα και δεν μπορεί εύκολα να το καταλάβει κανείς, αν δεν είναι από το Νότιο Σουδάν. Αν δεν γνωρίζεις τη φρίκη που έζησε για χρόνια ο λαός μου, τότε είναι πολύ δύσκολο να καταλάβεις» λέει σήμερα περήφανος για την πατρίδα του, που κέρδισε την ανεξαρτησία της μόλις το 2011.\nΛίγους μήνες μετά τους Αγώνες του Λονδίνου κατάφερε να δει και πάλι τους γονείς του. Είχε να τους δει σχεδόν είκοσι χρόνια. «Ηταν απίστευτες στιγμές. Η μητέρα μου δεν με γνώρισε και με προσπέρασε. Της φώναξα και τότε έπεσα στην αγκαλιά της. Δεν με γνώρισε μετά από τόσα χρόνια. Η χαρά μας δεν περιγράφεται. Τώρα θα τρέξω στο μαραθώνιο την Κυριακή για την πατρίδα και την οικογένεια μου. Δεν με ενδιαφέρει ο χρόνος και η θέση μου. Μόνο που θα τρέξω με τη σημαία του Νότιου Σουδάν στη φανέλα μου, φθάνει για να νιώθω ευτυχισμένος. Ηδη νιώθω σαν έχω κατακτήσει το χρυσό μετάλλιο» λέει ο Μαριάλ και το εννοεί...


Αγρότοπος Άρτας: Ο πόλεμος της πείνας, οδήγησε σε παραλίγο μακελειό…\nΟ πόλεμος της πείνας, οδήγησε σε παραλίγο μακελειό…\nΓια το μεροκάματο συνεπλάκησαν 70 οικονομικοί μετανάστες και πολιτικοί πρόσφυγες στον Άγιο Σπυρίδωνα\nΣτους εννιά έφτασαν οι τραυματίες που μεταφέρθηκαν από το ΕΚΑΒ στο νοσοκομείο\nΤο μεροκάματο για την επιβίωση ήταν η αφορμή της συμπλοκής μεταναστών την περασμένη Τετάρτη στην Άρτα, που θα εξελίσσονταν σε σφαγή αν δεν παρενέβαινε η αστυνομία. Οι οικονομικοί μετανάστες και πολιτικοί πρόσφυγες, μη έχοντας τίποτε άλλο να χάσουν, θέτουν ακόμη και τη ζωή τους στη μάχη για την εξασφάλιση ενός πενιχρού μεροκάματου από τη συλλογή πορτοκαλιών. Όταν λοιπόν για αρκετές ημέρες ορισμένοι μετανάστες δεν επιλέχθηκαν για τη συγκρότηση συνεργείων συλλογής, σε αντίθεση με άλλους ομοεθνείς τους, στήθηκε μάχη στην περιοχή του Αγίου Σπυρίδωνα Άρτας.\nΑναλυτικότερα το απόγευμα της περασμένης Τετάρτης, 4 Ιανουαρίου, σε αγροτική έκταση της περιοχής περί τους 70 μετανάστες Ασιατικής καταγωγής «ήρθαν στα χέρια». Ήταν 6:45 όταν από κατοίκους του Αγίου Σπυρίδωνα που αντιλήφθηκαν τον καυγά στο χωράφι, ειδοποιήθηκε η αστυνομία. Με πέντε περιπολικά και με επικεφαλής τον αναπληρωτή Αστυνομικό Διευθυντή Κώστα Σκούμα, έφτασε στο σημείο. Εκεί και μόνο στο άκουσμα της έλευσής της, η συμπλοκή σταμάτησε και οι μετανάστες σκόρπισαν μέσα στα χωράφια και κρύφτηκαν στο σκοτάδι που είχε αρχίσει να πέφτει και πίσω από τα φυλλώματα.\nΩστόσο, η αστυνομία αντί προσαγωγών χρειάστηκε να καλέσει ασθενοφόρα. Η γύρω έκταση έμοιαζε με… πεδίο πολέμου μετά τη μάχη. Στις παραβόλες, το χωράφι και τους δρόμους κείτονταν πεσμένοι οι τραυματίες. Συνολικά τα ασθενοφόρα του ΕΚΑΒ μετέφεραν στο Νοσοκομείο εννιά άτομα. Σύμφωνα με την ενημέρωση που υπήρξε από πλευράς Αστυνομικής Διεύθυνσης οι οχτώ μετά την παροχή πρώτων βοηθειών και την περιποίηση των τραυμάτων τους πήραν εξιτήριο ενώ ένας εξ αυτών χρειάστηκε να νοσηλευτεί.\nΤην προανάκριση του συμβάντος έχει αναλάβει η Αστυνομική Διεύθυνση Άρτας, όμως με βάση τα πρώτα στοιχεία, η αιτία της συμπλοκής δεν ήταν άλλη παρά μόνο η εξασφάλιση δουλειάς από ορισμένους που για πολλές ημέρες έμεναν εκτός της συγκρότησης συνεργείων συλλογής πορτοκαλιών. Αυτό συμπεραίνεται εύκολα από το γεγονός ότι και στις δυο ομάδες που συνεπλάκησαν συμμετείχαν Αφγανοί και Πακιστανοί. Οπότε δεν υπήρξε ζήτημα φυλετικών, θρησκευτικών ή άλλων διακρίσεων, παρά μόνο αυτό της εξασφάλισης τροφής.\nΕίναι γνωστό πια ότι ανάμεσα στους μετανάστες υπάρχουν κάποιοι που μιλούν καλύτερα τα ελληνικά και οι οποίοι κλείνουν τις συμφωνίες με τους έλληνες για την συλλογή πορτοκαλιού και τα μεροκάματα. Αυτοί στη συνέχεια απευθύνονται σε οικονομικούς μετανάστες ή πολιτικούς πρόσφυγες για τη συγκρότηση συνεργείων. Στην προκειμένη περίπτωση, απ’ όσα ειπώθηκαν από πλευράς των τραυματιών που μετά την έξοδό τους από το νοσοκομείο οδηγήθηκαν στην Αστυνομική Διεύθυνση, κάποιοι έμεναν συστηματικά εκτός ομάδας εργασίας. Αυτό οδήγησε σε μαζική τους διαμαρτυρία το απόγευμα της Τετάρτης έναντι εκείνων που εξασφάλιζαν σταθερά δουλειά και ήρθαν στα χέρια. Οι μεν είχαν να χάσουν το μεροκάματο των λίγων λεπτών ανά τόνο που συνολικά τους εξασφαλίζει ένα κομμάτι ψωμί, οι δε… δεν είχαν να χάσουν τίποτα και ο «πόλεμος» της… πείνας, λίγο έλειψε να εξελιχθεί σε μακελειό…\nΥ.Γ.: Είναι η δεύτερη φορά που οικονομικοί μετανάστες έρχονται στα χέρια μεταξύ τους σε μαζική συμπλοκή στην Άρτα. Η προηγούμενη είχε καταγραφεί πριν ένα χρόνο στην περιοχή της Φιλοθέης, μεταξύ 50 περίπου μεταναστών τότε και πάλι αιτία ήταν η επιβίωση. Μόνο που τότε δεν είχαν καταγραφεί τόσοι πολλοί τραυματίες, καθότι έγιναν γρήγορα αντιληπτοί και ειδοποιήθηκε έγκαιρα το «100».\nΑναρτήθηκε από ΘΟΔΩΡΗΣ στις 10:24 π.μ.\nΕτικέτες ΝΕΟΙ ΑΓΡΟΤΕΣ, ΠΛΗΡΩΜΕΣ, ΤΟΠΙΚΑ


Εσύ, τα όρια σου και το ....σπίτι σου - vetonews\nΠάνω σε αυτό το οικοδόμημα -γιαπί προσθέτει τα υλικά του. Τα λιθαράκια της δύναμης και της ευθύνης σου απέναντι στους άλλους ανθρώπους. Το λόγου και της μόρφωσης. Του μυαλού και της ψυχής σου. Απαραίτητη προϋπόθεση για την διατήρηση ,στο χρόνο, του σπιτιού ,είναι η χάραξη ηθικών αξιών. Τα δοκάρια και οι στυλοβάτες που ακόμα και όταν φύγεις θα έχουν μείνει χαραγμένα στην μνήμη των συνανθρώπων σου. Με ποιόν τρόπο τις προασπίζεσαι και πόσο βολεύεσαι; Γράφεις και διεκδικείς την ιστορία σου με τον δικό σου ανοικτό η κρυφό τρόπο. Αυτό το σπίτι έχει μία άυλη προίκα. ¨Έχει μία πόρτα και ένα κουδούνι πάνω στο οποίο αναγράφεται το όνομα σου. Πόσο μεγάλο η μικρό είναι και διαφοροποιείσαι ανάλογα με τα όρια σου και τις ανάγκες Εσύ αποφασίζεις το πόσο θα είναι μία δανεική η αυτόνομη ζωή.\nΤα προσωπικά σου όρια θα μπορούσαν να ταξινομηθούν ως:\n• •Φυσικά όρια: ο χώρος και τα προσωπικά αντικείμενα σου.\n• •Διανοητικά όρια: οι ιδέες, οι σκέψεις ,τα πιστεύω, οι αντιλήψεις σου\n• Συναισθηματικά όρια: τα συναισθήματα σου, πώς νιώθεις και βιώνεις την χαρά και την κορύφωση, τον πόνο και το δάκρυ .\n• Κοινωνικά όρια: πως επιλέγεις φίλους και κοινωνικές επαφές\n• Οικονομικά όρια: ορίζει το χρήμα την ζωή σου, πώς το κερδίζεις και πόσο οικονομικά ανεξάρτητος είσαι\n• Σεξουαλικά όρια: ποιόν επιτρέπεις να σε αγγίξει και τι σε αηδιάζει\n• Χρονικά όρια: πότε τρέχεις και πότε είσαι αδρανής .\nΟ καθένας μας, σύμφωνα με την προσωπικότητα , τα πιστεύω του και τις ιδέες του θέτει τα όρια του, πιο ελαστικά ή πιο αυστηρά ,ανάλογα με τον πιο έχουμε απέναντί μας κάθε φορά, και φυσικά ανάλογα με την συναισθηματική κατάσταση έχουμε εκείνη τη στιγμή που θα εκδηλωθεί μια συμπεριφορά ή αντιμετωπίζουμε μια κατάσταση. Πόσο μας αγγίζει μία κριτική όταν προέρχεται από άγνωστο η από καρδιακό φίλο; Είναι αποδεκτή αν προέρχεται από κάποιον ξένο; Τα σύνορα αλλάζουν ανά πάσα στιγμή επειδή ήμαστε ευάλωτοι ή υποχρεωμένοι να τις δεχτούμε ;\nΣε αυτό το σπίτι με ελαστικά πλαίσια (τα όρια σου)περνάει ο βιός σου. Πόσο ελαστικός και επιτρεπτικός ή αυστηρός και απόλυτος θα είσαι; Πόσα αντέχεις και πόσα βαριέσαι την καθημερινότητά σου; Θα κάνεις την ανατροπή αν ξέρεις ότι μπορεί να φέρει μία θετική αλλαγή στην ζωή σου. Εσύ τα ορίζεις ή σου τα επιβάλλουν άλλοι; Μόνος σου χαράζεις πορεία και καλείσαι να δραστηριοποιηθείς η να μείνεις αδρανής. Στην πρακτική εφαρμογή εσύ θα αποσαφηνίσεις τα όρια αναγκών σου. Το πόσο ικανοποιημένος η απογοητευμένος είσαι είναι εντελώς μία προσωπική υπόθεση. Τα βγάζεις στην φόρα ή τα κρύβεις στα άδυτα της ψυχής σου. Δική σου απόφαση είναι και οι άλλοι οφείλουν να την σεβαστούν.\nΤελευταία τροποποίηση στις Πέμπτη, 18 Ιανουαρίου 2018 10:16\nΠερισσότερα σε αυτή την κατηγορία: « Το «Μακεδονικό» και τα δύσκολα σημεία ενός συμβιβασμού Τζιμάκος »


Γ.Σαρρής: «Ακόμη κι ο Χιου Ντάλας δέχτηκε απειλές»\nΠαρασκευή, 14 Νοεμβρίου 2014 21:42\nΟ πρόεδρος της ΕΠΟ ανέφερε: «Αυτή ήταν η πέμπτη απόπειρα ανθρωποκτονίας το τελευταίο διάστημα. Τα χτυπήματα στον κύριο Ζωγράφο ήταν πάρα πολλά και σοβαρά. Ήταν μονόδρομος για την ΕΠΟ αυτή η απόφαση (σ.σ. να μπλοκάρει τη διεξαγωγή των εθνικών πρωταθλημάτων) (φωτ. αρχείου).\nΔ.Μελισσανίδης: «Ο ένοχος δε μπορεί να δημιουργεί ενόχους» 14/11/2014 21:28\nFootball League: Καταδίκασε την επίθεση στο Ζωγράφο 14/11/2014 20:11\nΣούπερ Λίγκα: «Βόμβες» Μαρινάκη στο Δ.Σ της Σούπερ Λίγκας 14/11/2014 16:56\nΔιαιτησία: Δέχτηκε επίθεση ο Ζωγράφος 14/11/2014 10:54\nΜε δηλώσεις του στην κρατική τηλεόραση λίγο πριν την έναρξη του αγώνα της εθνικής ομάδας με τα Νησιά Φερόε, ο Γιώργος Σαρρής αποκάλυψε ότι ακόμη και ο Χιου Ντάλας έχει δεχτεί απειλές!\nΟ πρόεδρος της ΕΠΟ ανέφερε: «Αυτή ήταν η πέμπτη απόπειρα ανθρωποκτονίας το τελευταίο διάστημα. Τα χτυπήματα στον κύριο Ζωγράφο ήταν πάρα πολλά και σοβαρά. Ήταν μονόδρομος για την ΕΠΟ αυτή η απόφαση (σ.σ. να μπλοκάρει τη διεξαγωγή των εθνικών πρωταθλημάτων).\nΔεν μας ζήτησαν οι διαιτητές να το πράξουμε. Δεν πάει άλλο, έφτασε η στιγμή όλοι οι αρμόδιοι να λάβουμε μέτρα για να σταματήσει αυτός ο πόλεμος. Για να μην θρηνήσουμε νεκρούς. Όταν στοχοποιούνται κάποιοι μέσα από δηλώσεις παραγώντων, κανάλια και εφημερίδες, μοιραία θα έχουμε αυτά τα αποτελέσματα. Οι ίδιοι που επενδύουν στο ποδόσφαιρο πρέπει να το δουν στην πραγματική του διάσταση και όχι όπως το βλέπουμε στην Ελλάδα.\nΕίδα πριν από λίγο τον Χιου Ντάλας, είναι θορυβημένος. Έχει δεχθεί και αυτός απειλές. Εξέφρασε τον προβληματισμό του για τον αν θα συνεχίσει. Εφτασε η στιγμή να καθίσουμε όλοι σοβαρά και να φτιάξουμε την περιρρέουσα ατμόσφαιρα του ποδοσφαίρου για να μην θρηνήσουμε θύματα».


Οι Έλληνες αποτίουν φόρο τιμής στον Μίκη - Το μνήμα που είχε εγκρίνει και οι αναλυτικές οδηγίες για τον ενταφιασμό του - Life News 102.9 | Το ειδησεογραφικό ραδιόφωνο της Κέρκυρας\nΣυγκίνηση και δέος στο λαϊκό προσκήνυμα της σορού του κορυφαίου των κορυφαίων\nΤο ύστατο χαίρε στον κορυφαίο των κορυφαίων, Μίκη Θεοδωράκη, απευθύνουν οι Έλληνες στη Μητρόπολη Αθηνών.\nΕκατοντάδες κόσμου, με τα τραγούδια του στα χείλη και δάκρυα στα μάτια κρατώντας ένα λουλούδι στο χέρι αποχαιρετούν τον σπουδαίο μουσικοσυνθέτη και υποκλίνονται στον τελευταίο των μεγάλων.\nΗ σορός του Μίκη έχει εκτεθεί από τη Δευτέρα σε λαϊκό προσκήνυμα, ενώ την Τρίτη οι πολίτες μπορούν να αποτίσουν φόρο τιμής από τις 10 π.μ. έως τις 7 μ.μ. και την Τετάρτη από τις 10 π.μ. έως τις 2 μ.μ..\nΟ μεγάλος μουσικοσυνθέτης από τότε σκεφτόταν και ετοίμαζε τα πάντα όπως τα είχε στο μυαλό του. Τότε που έγραφε τη λέξη «εγκρίνω» πάνω από την υπογραφή του και την ημερομηνία «7 Σεπτεμβρίου του 2009».\nΑπό τότε πέρασαν ακριβώς 12 χρόνια και ο Μάνος Περάκης αποκάλυψε στο Mega τις συζητήσεις και τα θέλω του μουσικοσυνθέτη για την τελευταία του κατοικία. Παράλληλα, ο μεγάλος συνθέτης είχε αφήσει συμβολαιογραφική πράξη με αναλυτικές οδηγίες με ημερομηνία 16 Ιανουαρίου 2020, όπου ανέφερε που ήθελε να ενταφιαστεί αλλά και ποιο γραφείο τελετών επιθυμούσε να αναλάβει την όλη διαδικασία.\nΔέος και συγκίνηση στη Μητρόπολη\nΠλήθος κόσμου περίμενε υπομονετικά στον προαύλιο χώρο, σιγοψυθιρίζοντας κάποια από τα αθάνατα τραγούδια του κορυφαίου Έλληνα συνθέτη και χειροκροτώντας ρυθμικά.\nΗ σορός του Μίκη Θεοδωράκη μεταφέρθηκε στο παρεκκλήσι του Αγίου Ελευθερίου λίγο πριν τις 5 το απόγευμα. Γύρω του στάθηκαν μέλη της οικογένειάς του, μεταξύ των οποίων ο γιος του Γιώργος Θεοδωράκης και οι δύο από τους τρεις εγγονούς του.με τα δύο δισέγγονά του. Η κόρη του, Μαργαρίτα Θεοδωράκη δεν ήταν παρούσα στη Μητρόπολη μαζί με τους υπόλοιπους συγγενείς καθώς βρίσκεται στην Ξάνθη όπου θα πραγματοποιηθεί το βράδυ συναυλία της Λαϊκής Ορχήστρας Μίκη Θεοδωράκη και αναμένεται να επιστρέψει στην Αθήνα αύριο το πρωί. στον χώρο της Μητρόπολης.\nΤη Δευτέρα ο κόσμος που έχει συγκεντρωθεί στη Μητρόπολη φώναζε «Αθάνατος», ενώ ξέσπασε σε χειροκροτήματα, όταν κατέφθασε η νεκροφόρα.\nΗ σορός του Μίκη Θεοδωράκη θα μεταφερθεί στο χωριό του πατέρα του, τον Γαλατά Χανίων, όπου την Πέμπτη 9 Σεπτεμβρίου σε ώρα που θα προσδιοριστεί, στην εκκλησία του χωριού, θα ψαλεί η νεκρώσιμη ακολουθία και θα ακολουθήσει η ταφή του στο κοιμητήριο του χωριού, πλάι στους γονείς και τον αδερφό του, σύμφωνα με την τελευταία του επιθυμία.\nΣτον χώρο της Μητρόπολης υπήρχε ισχυρή αστυνομική παρουσία. Παρόντες είναι και αστυνομικοί της ΟΔΟΣ που θα βοηθήσουν για να μπαίνει ο κόσμος με τη σειρά του στη Μητρόπολη.\n«Της δικαιοσύνης ήλιε νοητέ» τραγουδούσαν όσοι περιμένουν για το λαϊκό προσκύνημα, με το κλίμα να είναι συναισθηματικά φορτισμένο για την απώλεια του μεγάλου μουσουργού.\nΓέννησε δίδυμα η Όλγα Κεφαλογιάννη – Ένα κοριτσάκι κι ένα αγοράκι


Ανάκτηση PowerPoint - πάρει πίσω το χαμένο παρουσιάσεις PPT σας\nΚάθε τρόπος για να ανακτήσει το PowerPoint μου;\nΟ υπολογιστής μου έκλεισε όταν είχε ένα πρόβλημα και έχασα μια παρουσίαση του powerpoint που πέρασα 3 ώρες εργασίας σε. Πώς μπορώ να ανακτήσει το powerpoint;\nPowerPoint έχει γίνει όλο και πιο σημαντικά και δημοφιλή σε εκπαιδευτικά ιδρύματα, εταιρείες και πολλές οργανώσεις για να δημιουργήσει εκπαιδευτικό υλικό, παρουσιάσεις προϊόντων, ετήσιες εκθέσεις, και πολλά άλλα. Είναι πραγματικά κρίμα να χάσει τις παρουσιάσεις PPT σας καλά σχεδιασμένες και πολύτιμη. Ειδικά όταν παρουσιάσεις PPT είναι με μεγάλη σχήματα, όπως κινούμενα σχέδια, εικόνες, media player αρχεία, αρχεία ήχου, πίνακες, τέχνη λέξη, βασικά σχήματα, αστέρια και λάβαρα, επεξηγήσεις και κάθε αντικείμενο εικόνας, που σας ανέδειξαν την πολύ περισσότερη ενέργεια. Εκτός αυτού, δεν έχετε επιπλέον χρόνο να κάνει μια τέτοια πολύτιμη PowerPoint και πάλι. Έτσι, είναι δυνατό για σας να ανακτήσει το χαμένο PowerPoint αρχεία; Ναι, φυσικά, και εκεί είναι δύο τρόποι πράγματι.\nΔύο τρόποι να γίνει ανάκτηση PowerPoint\nΠριν από την ανάκτηση PPT, υπάρχει ένα πράγμα που πρέπει να ξέρετε. Παροχή ότι χάσατε το PowerPoint αποθηκεύοντας μια άλλη PowerPoint με το ίδιο όνομα όπως αυτό, δεν είστε σε θέση να πάρουν τα PowerPoint πίσω με το αρχικό περιεχόμενο εν πάση περιπτώσει, γιατί στην πραγματικότητα τα αρχικά περιεχόμενα έχουν ήδη αντικαθίστανται από το καινούργιο σας αποθηκεύονται, και μπορείτε να πάρετε μόνο το τροποποιημένο ένα πίσω.\nΤρόπος 1 Ανακτήσει PPT από το φάκελο Temp\nΌταν βρείτε σας λείπει PowerPoint, το πρώτο πράγμα που μπορείτε να δοκιμάσετε να το πάρει πίσω είναι να αναζητήσετε το φάκελο Temp στον υπολογιστή σας. Βρείτε το αρχείο με το ίδιο μέγεθος με το PPT σας και δοκιμάστε να το ανοίξετε στο PowerPoint να chek είτε πρόκειται για αυτό που ψάχνετε.\n1. Κάντε κλικ στο το "Start" και επιλέξτε την επιλογή «Αναζήτηση».\n2. στον πίνακα "Αναζήτηση", πληκτρολογήστε το όνομα αρχείου (ή μέρος αυτού αν δεν θυμάστε σαφώς) όπως *. TMP, και στη συνέχεια επισκέψεων σε «αναζήτηση».\n3. μετά από την αναζήτηση, επιλέξτε τα αρχεία που έχουν το ίδιο μέγεθος με το PowerPoint σας, και να προσπαθήσουμε να τα ανοίξετε στο PowerPoint, για να ελέγξετε αν το αρχείο που θέλετε είναι ακόμα εδώ. Ή μπορείτε να δοκιμάσετε τους ένας-ένας, αν δεν υπάρχει είναι πολλοί.\nΤρόπος 2 Ανακτήσει PTT με την ανάκαμψη του PowerPoint\nΕάν ο πρώτος τρόπος είναι ένα αδιέξοδο, μπορείτε να ενεργοποιήσετε σε αυτόν τον τρόπο, να χρησιμοποιήσετε ένα PPT αποκατάστασης. Εάν το αρχείο PPT σας είναι δεν αντικαθίστανται από νέα αρχεία, πρέπει να αποθηκεύονται κάπου στο σκληρό δίσκο του υπολογιστή σας, απλά δεν μπορείτε να δείτε και να έχουν πρόσβαση στο σύστημα. Μπορείτε να δοκιμάσετε Wondershare Data Recovery, ή Wondershare Data Recovery for Mac εάν χρησιμοποιείτε Mac OS X. Και οι δύο είναι 100% ασφαλές, και στήριξη της ανάκαμψης του PowerPoint σε οποιαδήποτε έκδοση, συμπεριλαμβανομένου του 2007, 2003, 2002, 2000 και 97, no σημασία αν σχηματοποιείτε, χαθεί ή διαγραφεί λόγω άλλων λόγων συμπεριλαμβανομένου απρόσιτες ή το corrupted, δύναμη αποτυχία και ιό μόλυνση, και πολλά άλλα.\nΜπορεί να λειτουργήσει πραγματικά; Απλώς πάρτε μια ελεύθερη δοκιμή για τη σάρωση για τα χαμένα αρχεία PowerPoint σας πριν από την πληρωμή.\nΒήμα 1. Κατεβάσετε και να εγκαταστήσετε τη σωστή έκδοση του PowerPoint λογισμικού αποκατάστασης στον υπολογιστή σας. Εκτελέστε το και επιλέξτε την αποθήκη όπου χάσατε να σαρώσει.\nStep2. Όταν η σάρωση έχει τελειώσει, μπορείτε να κάνετε προεπισκόπηση και να επιβεβαιώσει εάν όσοι ήθελαν τα αρχεία βρίσκονται. Μπορείτε να χρησιμοποιήσετε την επιλογή "φίλτρο" για να ορίσετε τον τύπο αρχείου για ευκολότερο έλεγχο, ή απευθείας αναζήτηση το όνομα του αρχείου, αν θυμάστε αυτό.\nΒήμα 3. Ελέγξτε τα αρχεία προορισμού σε διαδρομές και να αρχίσει την ανάκτηση.\nΣημείωση: Θυμηθείτε να μην αποθηκεύουν τα αρχεία σας ανακτηθεί στην αρχική θέση και πάλι. Μπορείτε να βρείτε ένα άλλο διαμέρισμα ή να χρησιμοποιήσετε άλλο εξωτερικό δίσκο γι ' αυτό, για λόγους ασφαλείας. Εκτός από, η ανάκτηση δεδομένων επίσης enpowers σας για να ανακτήσει τα αρχεία άλλα όπως κείμενο, Excel, Word, αρχεία και PDF κ.α. καθώς και φωτογραφίες, ήχο και βίντεο αρχεία.\nΒίντεο φροντιστήριο της ανάκτηση Powerpoint\nΠώς να ανακτήσει τα χαμένα αρχεία PDF - φορητή μορφή εγγράφου\n> Πόρος > Ανάκτηση > δύο τρόποι για να ανακτήσει το PowerPoint αρχεία εύκολα


Ένα κείμενο, μία εικόνα: Ορφέας και Ευρυδίκη\nΟ θρυλικός μουσικός και η κακότυχη γυναίκα του\nΟ Ορφέας ήταν ξακουστός μυθικός ποιητής και μουσικός από τη Θράκη. Τραγουδούσε και έπαιζε λύρα τόσο ωραία, που δεν γοήτευε μόνο ανθρώπους και ζώα, αλλά έκανε ακόμα και τις πέτρες να μαζεύονται γύρω του να τον ακούσουν.\nΜία από τις πιο λυπητερές ιστορίες της αρχαίας μυθολογίας ήταν η ιστορία της γυναίκας του Ορφέα, της νύμφης Ευρυδίκης. Ενώ η νιόπαντρη νύμφη έπαιζε στους αγρούς, τη δάγκωσε φίδι. Η Ευρυδίκη πέθανε από το δάγκωμα του φιδιού και πήγε στον Κάτω Κόσμο μαζί με τις ψυχές των άλλων νεκρών. Συντετριμμένος ο Ορφέας, αποφάσισε να πάει στον Άδη και να τη φέρει πίσω, κάτι που δεν είχε ξαναγίνει ποτέ ως τότε. Με τη λύρα του γοήτευσε τους φύλακες του Άδη, τον Κέρβερο, τον τρικέφαλο σκύλο, και τον Χάροντα, τον βαρκάρη που περνούσε τις ψυχές από το ποτάμι Στύγα, και κατάφερε να μπει στον κόσμο των νεκρών. Εκεί μάγεψε τόσο πολύ τον Πλούτωνα και την Περσεφόνη, τον βασιλιά και τη βασίλισσα του Άδη, που συμφώνησαν να αφήσουν την Ευρυδίκη να επιστρέψει στον επάνω κόσμο, αλλά με τον όρο να μη γυρίσει ο Ορφέας να την κοιτάξει πριν αντικρίσει το φως του ήλιου.\nΟ Ορφέας όμως, λίγο πριν περάσουν την είσοδο ου Άδη, ανυπόμονος να δει τη γυναίκα του, γύρισε να την κοιτάξει. Τότε η Ευρυδίκη χάθηκε μπροστά στα μάτια του, πεθαίνοντας για δεύτερη φορά. Ο Ορφέας προσπάθησε να ξαναγυρίσει στον Άδη, μα αυτή τη φορά ο δρόμος ήταν κλειστός. Απαρηγόρητος γύρισε στη Θράκη, όπου περιπλανιόταν τραγουδώντας θρηνητικά τραγούδια για τον χαμό της.\nMARCUS LODWICK, Οδηγός για τους μεγάλους πίνακες ζωγραφικής,\nΤην εικόνα έκανε η Eisa.\nΗ Eisa ξεκίνησε τα καλλιτεχνικά της βήματα στην ηλικία των 3,5 χρόνων στην Καλαμάτα. Μπαλέτο, μουσική, ζωγραφική, θέατρο της προσέφεραν τα εργαλεία να αποκαλύπτει το πορτραίτο της ανήσυχης φύσης της. Ιδιαίτερη αγάπη της, πάντα ο χορός.\nΈχει ασχοληθεί εντατικά με το μπαλέτο, τον αυτοσχεδιασμό, τεχνικές όπως limon, contact improvisation, release, κ.α. Έχει διδάξει αυτοσχεδιασμό σε παιδιά και ενήλικες και έχει υλοποιήσει χορευτικά προγράμματα για την οικογένεια. Η ιδιότητά της, ως δασκάλας δημοτικής εκπαίδευσης, αποτέλεσε εφαλτήριο εξερεύνησης της σύνδεσης της τέχνης, ιδιαίτερα του χορού, με την εκπαίδευση και κατ’ επέκταση με τη ζωή. Κατά τη διάρκεια των πέντε χρόνων που εργάστηκε σε σχολεία και προγράμματα δημιουργικής απασχόλησης παρακολούθησε πληθώρα σεμιναρίων χοροθεραπείας, Θεατρικού και μουσικοκινητικού παιχνιδιού, αφήγηση παραμυθιού, ερευνητικά εργαστήρια χορού, σωματικές θεραπείες, κ.α.\nΤο 2014 μετά από μια εντατική χορευτική προετοιμασία για τις εισαγωγικές εξετάσεις στο Υπουργείο Πολιτισμού, αποφασίζει να ταξιδέψει στο Λονδίνο. Η γνωριμία της με το παγκόσμιο πνευματικό και θεραπευτικό σύστημα της παράδοσης του Agni της αλλάζει τη ζωή. Από το Μάιο του 2014 μέχρι τέλη Νοεμβρίου του 2015 που επιστρέφει στην Αθήνα ταξιδεύει σε Αγγλία, Γαλλία, Γερμανία, Κύπρο κ.α. Παρακολουθεί σειρά εναλλακτικών - θεραπευτικών σεμιναρίων και επικεντρώνει την ενέργειά της στην έρευνα του προσωπικού της χορού. Αποτελέσματα της πορείας αυτής είναι το Eisa Dance. Ένας χορός που συνδέει την πνευματικότητα με το χορό. Ατομικές συνεδρίες, σεμινάρια, performances. Ο χορός στη ζωή!\nΣτο πλαίσιο συνεχούς αναζήτησης για εξέλιξη του πνευματικού της δρόμου συνεχίσε τις σπουδές της. Είναι ενεργειακή σύμβουλος, Σύμβουλος Άλφα Τσι (ACC) . Η εκπαίδευση αυτή της δίνει τη δυνατότητα να εξασκεί συμβουλευτική, ενεργειακό Φέγκ Σούι χώρου και σώματος, ατομικές συνεδρίες με κρυστάλλους , φυτά και φυσικά ενίσχυσε τα ήδη θεραπευτικά εργαλεία της το χορό και τη ζωγραφική...\nΣκοπός της είναι να υποστηρίζει τους ανθρώπους να βιώνουν και να εκφράζουν μέσα στην αγάπη την πηγαία αλήθεια του αυθεντικού εαυτού τους, μέσω του σώματος. Συνειδητοί χορευτές της ζωής.\nΗ σελίδα της Eisa στο facebook:\nΑναρτήθηκε από Γιώτα Κοτσαύτη στις 9:57:00 π.μ.\nΕτικέτες Μυθολογία , Eisa


«Και οι δύο θέλουμε τίτλους» - Διεθνή - gavros.gr\n«Και οι δύο θέλουμε τίτλους»\nΤρίτη, 12 Δεκεμβρίου 2017 - 11:24\nΣτην Κίνα συνεχίζει την προπονητική του καριέρα ο Βίτορ Περέιρα. Με τον Πορτογάλο κόουτς να ανακοινώνεται από τη SIPG και να κάνει τις πρώτες του δηλώσεις, κάνοντας λόγο πως πήγε εκεί για να κατακτήσει τίτλους.\n«Η κινεζική λίγκα αποτελεί μεγάλη πρόκληση αυτή τη στιγμή. Πολλοί ξένοι προπονητές έρχονται εδώ, ενώ πολλοί καλοί παίκτες είναι εδώ επίσης», ανέφερε ο Περέιρα, που θα μιλήσει με τον Αντρέ Βίλας Μπόας για τη νέα δουλειά που αναλαμβάνει.\nΚαι συνέχισε. «Θα κάνω το καλύτερο που μπορώ για την ομάδα και θα παλέψω για τους στόχους μας. Ξέρω τι θέλει η ομάδα, ξέρω τι θέλω εγώ από την καριέρα μου. Και οι δύο θέλουμε τίτλους. Αυτός είναι ο κύριος λόγος που αποφάσισα να έρθω στην Κίνα, στη Σανγκάη. Μαζί, σίγουρα, θα κάνουμε πράξη τους στόχους μας στο τέλος της σεζόν».\n«Ακούγεται» για Σεβίλλη ο Μαρκάνο\nΣτην Ισπανία προτίθεται να επιστρέψει στο τέλος της σεζόν ο παίκτης της Πόρτο.\n«Λείπει από τη Λεγανές ο Σιόβας»\nΤον Γενάρη θα επιστρέψει στις αγωνιστικές υποχρεώσεις ο Έλληνας στόπερ και ήδη η απουσία του έχει αρχίσει να φαίνεται.\n«Καταφύγιο του Βαλβέρδε ο Ολυμπιακός!»\nΤην ποιότητα του Ερνέστο ως προπονητή και ως ανθρώπου αποθεώνουν στην Ισπανία και τονίζουν την επίδραση που είχε στην καριέρα η διπλή θητεία του στους «ερυθρόλευκους».\n«Έπεσε στα 2 εκατ. ευρώ η αξία του Λεάλι»\nΠολλές δυσκολίες αντιμετωπίζει ο Ιταλός πρώην γκολκίπερ του Ολυμπιακού, που έχει δοθεί δανεικός από την Γιουβέντους στην Ζούλτε Βάρεγκεμ.


«Illustradays»: Το πρώτο φεστιβάλ εικονογράφησης πλουμίζει την Αθήνα , Συνέντευξη - City Vibe - αθηνόραμα\n«Illustradays»: Το πρώτο φεστιβάλ εικονογράφησης πλουμίζει την Αθήνα 0\nΑπό Άννα Φαρδή - 02/09/2021\nΠολύχρωμα και αγκαλιασμένα, τα ανθρωπάκια της Φωτεινής Τίκκου ονειρεύονται τη δική τους «επόμενη μέρα». © Φωτεινή Τίκκου\nΣύσσωμη η σχεδιαστική κοινότητα της Ελλάδας «χτυπάει κάρτα» στο πρώτο φεστιβάλ εικονογράφησης που ανοίγει τις πόρτες του από τις 3 Σεπτεμβρίου στο Πολιτιστικό Κέντρο Μελίνα (Ηρακλειδών 66, Θησείο, 21 0345 2150). Για ένα γεμάτο δεκαημέρο (έως 12/9), σχέδια, χρώματα και ιδέες ζωντανεύουν στους αναλογικούς και ψηφιακούς καμβάδες των καλλιτεχνών, οι οποίοι, σαν παλλόμενο μελίσσι, βρίσκουν μια πρώτης τάξεως ευκαιρία να μοιραστούν το ταλέντο και το πάθος τους, να καθοδηγήσουν νέους δημιουργούς, αλλά και να συνομιλήσουν με το κοινό μιας τέχνης που βρίσκεται παντού γύρω μας αλλά δεν λαμβάνει όση αναγνώριση της αξίζει.\n«Ξεκινήσαμε χωρίς να ξέρουμε ακριβώς τι κοινό θα βρούμε στην Ελλάδα, πέρα από ανθρώπους σαν κι εμάς, που τους αρέσει πάρα πολύ να τα βλέπουν όλα αυτά. Μέσα σε λίγους μήνες ανακαλύψαμε κόσμο που το περίμενε πώς και πώς», εξηγεί η Αναστασία Τερζίδου, ιδρυτικό μέλος της ομάδας Hundred Worlds που βρίσκεται πίσω από τη διοργάνωση του φεστιβάλ. Η επαγγελματική συνεργασία της με τη Ραφαέλα Καραγιάννη, τέσσερα χρόνια νωρίτερα, έφερε στην επιφάνεια το κοινό τους ενδιαφέρον για την εικονογράφηση και, έπειτα από μια πρώτη έκθεση στη Λάρισα, το πρότζεκτ άρχισε να παίρνει (δισδιάστατη) σάρκα και οστά.\nΤο 2018 βρέθηκε και ο τρίτος της παρέας. «Ο Sebastiano Mion είναι ένας Ιταλός businessman κατά τα άλλα, ο οποίος έζησε αρκετά χρόνια στη Βενετία, κοντά στο χωριό όπου γίνεται η “Le immagini della fantasia”, η έκθεση που φέρνουμε και στο φεστιβάλ. Είχε κάνει, μάλιστα, μια μικρότερη απόπειρα έκθεσης, το “Illustrasyros”, στο πλαίσιο του Animasyros το 2018, όπου και γνωριστήκαμε. Κάπως έτσι, από το ’18, αρχίσαμε να μιλάμε για το τι συμβαίνει στον κλάδο αυτόν στη χώρα μας και το πώς θα μπορούσαμε να συνδέσουμε καλλιτέχνες που γνωρίζαμε στο εξωτερικό με δράσεις στην Ελλάδα, μέχρι που στην πρώτη καραντίνα γεννήθηκε το “Illustradays”», αφηγείται η Ραφαέλλα.\nΟι Αναστασία Τερζίδου, Ραφαέλλα Καραγιάννη, Φωτεινή Τίκκου και Sebastiano Mion ετοιμάζονται για την πρώτη διοργάνωση.\nΑφήνοντας στην άκρη τις δυσκολίες τού να ξεκινάς μια νέα διοργάνωση εν μέσω πανδημίας (από τη χρηματοδότηση μέχρι την «αστυνόμευση» των πιστοποιητικών), το μεγάλο ερώτημα ήταν κατά πόσο υπάρχει η έννοια της «κοινότητας» για την ελληνική εικονογράφηση, λαμβάνοντας υπόψη ότι η πλειονότητα του κόσμου σκέφτεται πρώτα ως προϊόντα τα εξώφυλλα παιδικών βιβλίων και τις διαφημιστικές καμπάνιες, με περισσότερο χρηστικό παρά εκθεσιακό χαρακτήρα. Πράγματι, οι εφαρμογές της εικονογράφησης μπορεί να ξεκινούν από την παιδική λογοτεχνία, αλλά επεκτείνονται και σε αυτή των ενηλίκων, όπως η νέα σειρά των εκδόσεων Ίκαρος, και φτάνουν μέχρι e-shops με αφίσες και τυπώματα, prints σε υφάσματα και editorial μόδας – το τελευταίο, βέβαια, κυρίως στο εξωτερικό.\nΠαρατηρούμε, μάλιστα, μια ευρύτερη τάση «ενηλικίωσης» όλων των animated μορφών, που βγαίνουν από το στενό καλούπι του… «μίκι μάου». Είτε πρόκειται για κινηματογραφικά εγχειρήματα, όπως το Animasyros με το φανατικό κοινό του που το συναντά κάθε χρόνο στην Ερμούπολη, είτε για πιο εξειδικευμένες διοργανώσεις όπως το ComicDom, που έχει αναλάβει το ρόλο «μεγάλου αδερφού» για το Illustradays, η σχεδίαση, κινούμενη και μη, αναγνωρίζεται πλέον ως ισότιμη μορφή τέχνης.\nΗ ποικιλία των συμμετοχών αντικατοπτρίζεται στα θέματα, αλλά και τις τεχνικές. ©Alefes Silva\n«Στην Ελλάδα, όταν λες εικονογράφηση, ο άλλος σκέφτεται αυτόματα το παραμύθι, ενώ υπάρχουν τόσες πολλές δυνατότητες που είναι κρίμα να περιοριστεί τόσο», συμφωνεί η Αναστασία. «Αυτός είναι και ένας από τους σκοπούς του φεστιβάλ: να το ανοίξουμε, να συζητήσουμε ποιες είναι αυτές οι εφαρμογές και πόσες δεν έχουμε καν σκεφτεί». «Όταν ξεκινήσαμε», προσθέτει η Ραφαέλα, «είχαμε μια αίσθηση της κοινότητας στην Ελλάδα, με τη βοήθεια και της art director μας, Φωτεινής Τίκκου, που δουλεύει στο πεδίο και γνωρίζει πολλούς εικονογράφους. Το πιο σημαντικό, όμως, ήταν οι αιτήσεις στο open call. Είναι το πρώτο μας φεστιβάλ, δεν έχει χτισμένα social media, εικόνα ή όνομα, και ήταν μεγάλη έκπληξη όλες αυτές οι συμμετοχές που λάβαμε».\nΉταν η καραντίνα αυτή που άναψε τη σπίθα της δημιουργικότητας ή το open call πρόσφερε απλώς το κανάλι για τη διοχέτευσή της; Η Αναστασία ποντάρει στο δεύτερο. «Πολλά από τα μηνύματα που πήραμε έγραφαν ότι οι δημιουργοί, παρότι ήθελαν να δείξουν τη δουλειά τους, δεν είχαν κάποιο αντίστοιχο φεστιβάλ. Αυτό φάνηκε και από την πολυμορφία των συμμετοχών, τόσο ως προς τις πρακτικές όσο και ως προς τις προηγούμενες δουλειές των εικονογράφων: ήταν μία μείξη ανθρώπων, καταξιωμένων και ανερχόμενων, που τους έλειψε η φωνή. Το ζήτημα της καραντίνας έπαιξε κομβικό ρόλο στη σύλληψη της φετινής θεματικής “Πώς φαντάζεσαι την επόμενη μέρα”, παρόλο που δεν σκεφτόμασταν απαραίτητα το μετά την πανδημία».\nΟ Eric Puybaret ξεχωρίζει για τα κείμενα και τις εικονογραφήσεις του στο παιδικό βιβλίο.© Eric Puybaret\nΗ αρχική ιδέα των διοργανωτών αφορούσε την αισιόδοξη ματιά στην επομένη μέρα της ανθρωπότητας, όχι απλώς το μέλλον μετά τον Covid. Γι’ αυτό άλλωστε βλέπουμε και στην αφίσα της Φωτεινής Τίκκου, που προσαρμοσμένη κοσμεί το εξώφυλλό μας, τόσα χαρούμενα, μοναδικά ανθρωπάκια, συνωστισμένα, να κάνουν «καθημερινά» πράγματα: μια σκηνή τόσο οικεία όσο και ξένη τον τελευταίο χρόνο. Με έναν τρόπο, η αφίσα αποτελεί ένα preview της ζωντανής κυψέλης που θα δημιουργηθεί την επόμενη εβδομάδα στους χώρους του φεστιβάλ.\nΧωρισμένο σε τέσσερις ενότητες, το πρόγραμμα απευθύνεται τόσο σε επαγγελματίες όσο και σε επισκέπτες, ενήλικους και παιδιά, επιχειρώντας στην πρώτη του βερσιόν να χαρτογραφήσει τα αχανή ύδατα της εγχώριας εικονογράφησης και να σφυγμομετρήσει τις προτιμήσεις του κοινού για επόμενες δράσεις. Στην ενότητα Ilustrastories, θα δούμε τρεις εκθέσεις: την «Le immagini della fantasia» με συμμετοχή 21 διεθνών καλλιτεχνών και επίτιμο προσκεκλημένο τον Éric Puybare, συγγραφέα και εικονογράφο αγαπημένων παιδικών βιβλίων όπως ο «Φεγγαροσκεπαστής» και τα «Κόκκινα Ξυλοπόδαρα», την έκθεση για την επόμενη μέρα με τα έργα που προέκυψαν από το ανοιχτό κάλεσμα και επιλέχθηκαν από την κριτική επιτροπή και αυτήν της Φωτεινής Τίκκου με τίτλο «Σε πόσα χρώματα έρχονται οι άνθρωποι;». Παράλληλα, θα υπάρχει μια ανοιχτή βιβλιοθήκη με έργα που έχουν υπογράψει συμμετέχοντες στο φεστιβάλ.\nΟι γωνιές συνάντησης και δημιουργίας είναι σημαντικές για τη διοργάνωση. Στο πλαίσιο της ενότητας Illustraclub, θα φιλοξενηθεί ένα artist corner σε συνεργασία με τη Moleskine, όπου οι καλλιτέχνες θα σχεδιάζουν πάνω σε ιστορίες που τους δίνει το κοινό, ενώ ο τοίχος Illustratalents θα αποτελέσει σημείο networking ανάμεσα σε επαγγελματίες και δημιουργούς. Φυσικά, δεν θα μπορούσαν να λείπουν τα εργαστήρια (κυρίως για παιδιά) και οι ομιλίες. Οι Imaginary Rooms θα δημιουργήσουν με doodle art και character design, η Ίρις Σαμαρτζή θα φτιάξει βιβλία από κουτιά πίτσας και ο Μπάμπης Αλεξιάδης θα ξεναγήσει τους μικρούς εικονογράφους στο χώρο του animation.\nΟι ενήλικοι θα έχουν την ευκαιρία να διδαχθούν από την Clotilde Perrin την τεχνική της να «βάζει την προσωπικότητά μας στο χαρτί» και από την εικονογράφο Hoda Hadadi την τέχνη του κολάζ. Τέλος, στο πλαίσιο των Illustratalks, εικονογράφοι από διαφορετικά πεδία θα πάρουν το μικρόφωνο, παρουσιάζοντας από το editorial illustration και την έλλειψή του στην Ελλάδα (Φίλλιπος Αβραμίδης) ή τη δικτύωση μέσα από ένα φεστιβάλ κόμικς (Ηλίας Κατιρτζιγιανόγλου) μέχρι το textile design (Θάνος Γιαβρίδης) και τις χρηστικές πληροφορίες για την ανάπτυξη e-shop και social media account (Φωτεινή Τίκκου).\nΕίπαν για το φεστιβαλ\n«Ένα τέτοιο φεστιβάλ μπορεί να αποτελέσει σημείο έμπνευσης για τους καλλιτέχνες, να τους φέρει σε επαφή με συναδέλφους και να λειτουργήσει σαν μέσο κατάρτισης για όσους θα ήθελαν να ασχοληθούν επαγγελματικά με το χώρο». Φωτεινή Τίκκου, art director του φεστιβάλ\n«Για μένα, ως εικονογράφο που ζει στη Γαλλία, αυτό το φεστιβάλ είναι μια καταπληκτική ευκαιρία να βγω από το ατελιέ μου και να γνωρίσω νέους, παθιασμένους καλλιτέχνες». Eric Puybaret, εικονογράφος και συγγραφέας\n«Το Illustradays είναι μια ευκαιρία οπτικοποίησης του κοινού μας κόσμου, μέσα από το ιδιαίτερο βλέμμα κάθε εικονογράφου». Ίρις Σαμαρτζή, εικονογράφος\n«Αυτό που προσφέρει είναι μια χρωματιστή και δημιουργική γιορτή, μια συνάντηση καλλιτεχνών με σκοπό να εμπνεύσουν και να εμπνευστούν». Φίλιππος Αβραμίδης, εικονογράφος


APPLARO/HALLO τριθέσιος καναπές με υποπόδιο, εξωτερικού χώρου, Μαύρο | IKEA Κύπρος\nΓωνιακή μονάδα, εξωτ. χώρου/μονάδα καθίσματος, εξωτ. χώρου: Το προϊόν μπορεί να ανακυκλωθεί ή να χρησιμοποιηθεί για την ανάκτηση ενέργειας, αν ο Δήμος σάς παρέχει αυτή τη δυνατότητα. Θέλουμε να έχουμε ένα καλό αντίκτυπο στον πλανήτη. Γι' αυτό θέλουμε μέχρι το 2030, όλα τα υλικά που χρησιμοποιούνται στα προϊόντα μας να είναι ανακυκλωμένα ή ανανεώσιμα και να τα προμηθευόμαστε με υπεύθυνο τρόπο. Τραπέζι/σκαμπό, εξωτ. χώρ.: Μπορείτε να διαχωρίσετε τα κομμάτια για ανακύκλωση και για ανάκτηση ενέργειας, εάν η υπηρεσία είναι διαθέσιμη στην περιοχή σας. Θέλουμε να έχουμε ένα καλό αντίκτυπο στον πλανήτη. Γι' αυτό θέλουμε μέχρι το 2030, όλα τα υλικά που χρησιμοποιούνται στα προϊόντα μας να είναι ανακυκλωμένα ή ανανεώσιμα και να τα προμηθευόμαστε με υπεύθυνο τρόπο. Μαξιλάρι καθίσματος, εξωτ. χώρου: Το προϊόν μπορεί να ανακυκλωθεί ή να χρησιμοποιηθεί για την ανάκτηση ενέργειας, αν ο Δήμος σάς παρέχει αυτή τη δυνατότητα. Χρησιμοποιώντας ανακυκλωμένο πολυεστέρα από πηγές όπως μπουκάλια PET σε αυτό το προϊόν, καταναλώνουμε λιγότερες νέες πρώτες ύλες και ελαττώνουμε το περιβαλλοντικό μας αποτύπωμα, ενώ δίνουμε δεύτερη ευκαιρία χρήσης στα ήδη υπάρχοντα υλικά. Μαξιλάρι πλάτης, εξωτ. χώρου: Το προϊόν μπορεί να ανακυκλωθεί ή να χρησιμοποιηθεί για την ανάκτηση ενέργειας, αν ο Δήμος σάς παρέχει αυτή τη δυνατότητα.


Προετοιμασία στα Κανάρια Νησιά - Onsports.gr\nOnsports Team\t09 Φεβρουαρίου 2011, 00:53\nΠροετοιμασία στα Κανάρια Νησιά\nΣε προπονητικό καμπ στην πόλη Φουερτεβεντούρα συνεχίζουν την προετοιμασία τους οι Κοτσιλιάνος/Ζουπάνης.\nΣτα Κανάρια Νησιά συνεχίζει την προετοιμασία της η Εθνική ομάδα μπιτς βόλεϊ των Νίκου Ζουπάνη και Γιώργου Κοτσιλιάνου.\nΟι Έλληνες πρωταθλητές κατέλυσαν στην πόλη Φουερτεβεντούρα, όπου πραγματοποιούν κοινό προπονητικό καμπ με τους Πολωνούς Φίτζαλεκ / Προύντελ.\nΣτόχος του ελληνικού διδύμου είναι η όσο το δυνατόν καλύτερη προετοιμασία ενόψει των επόμενων αγωνιστικών υποχρεώσεών τους στα τέλη Φεβρουαρίου.\nΑναφερόμενος στην απόφασή τους να ταξιδέψουν στα Κανάρια Νησιά, ο Νίκος Ζουπάνης δήλωσε: «Για εμάς ήταν μια ευχάριστη έκπληξη η πρόσκληση από την πολωνική ομάδα. Από την πρώτη προπόνηση διαπιστώσαμε ότι το επίπεδο τους είναι πάρα πολύ υψηλό και έχουμε πολλή διάθεση και μεγάλο κίνητρο στις προπονήσεις. Θέλουμε να δουλέψουμε σκληρά και να δούμε που βρισκόμαστε σε σχέση με τις ομάδες αυτού του επιπέδου».


TAMEIAΡΑ με απόδοση 9,92 από τον Γάτο! | Ματσωμένος Γάτος - Όλα για το Στοίχημα\nTAMEIAΡΑ με απόδοση 9,92 από τον Γάτο!\nΚαλημέρα σε όλους! Μπορεί εδώ και κάποιο καιρό να… γυρόφερνε το απόλυτο ο Γάτος, όμως εχθές τελικά μας το πρόσφερε απλόχερα με 3/3 περασμένες προτάσεις και συνολική απόδοση 9,92!\nΠήγαινε ταμείο με το Γάτο και τις επιλογές του με ένα (ΚΛΙΚ ΕΔΩ)\nΑρχικά καταπιάστηκε με το ματς Μίλαν – Μπολόνια, με το τελικό 2-1 να του δίνει άνετα το 1,97 της επιλογής των 2-3 γκολ. Συνέχισε με Ιταλία και δεύτερη κατηγορία, όπου στην αναμέτρηση Φότζια – Περούτζια η ισοπαλία στο ημίχρονο (0-0) τον πλήρωσε σε απόδοση 2,10.\nΤέλος, στο κρίσιμο ματς Μάν. Σίτι – Λέστερ, η γκολάρα του Κομπανί στο 70′ έφερε τον τίτλο πιο κοντά στους πολίτες και πλήρωσε τον παικταρά μας στην επιλογή 1 & Under 3,5 σε απόδοση 2,40!\nΠάντα τέτοια! Καλοφάγωτα σε όλους!


Κορονοϊός: Θετικό στον ιό βρέφος 6 μηνών στο Ρέθυμνο – News.gr\nΣε καραντίνα έχουν τεθεί 53 μαθητές και δύο εκπαιδευτικοί Γυμνασίου και Λυκείου στην περιοχή\nΑυξητική τάση εξακολουθούν να καταγράφουν τα κρούσματα κορονοϊού για ένα ακόμα 24ωρο στο Ρέθυμνο, με αποτέλεσμα υγειονομικοί και θεσμικοί φορείς του νομού να απευθύνουν αγωνιώδεις εκκλήσεις στους πολίτες να τηρούν με θρησκευτική ευλάβεια τα μέτρα αυτοπροστασίας, περιορίζοντας παράλληλα και τις συναθροίσεις τους σε σπίτια, οι οποίες εξακολουθούν -παρά τις απαγορεύσεις- να γίνονται κανονικά.\nΤην ίδια ώρα, όπως μεταδίδει η ιστοσελίδα neakriti.gr, οι νοσηλείες στην κλινική covid του νοσοκομείου Ρεθύμνου από 7 που ήταν χθες το βράδυ (ανάμεσα στις οποίες είναι και τρία μέλη από την ίδια οικογένεια), σήμερα και συγκεκριμένα μέχρι το μεσημέρι, ο αριθμός των ασθενών που νοσηλεύονται -άλλοι με ήπια συμπτώματα και άλλοι σε περισσότερο σοβαρή κατάσταση- αυξήθηκε στους 9.\nΑίσθηση ωστόσο προκαλεί το γεγονός, ότι σε περιοχή του δήμου Ρεθύμνου, βρέθηκε θετικό στο κορονοϊό και ένα μωρό 6 μηνών. Το βρέφος κόλλησε από τον ιό τη νεαρή μητέρα του, που επίσης διαγνώστηκε θετική και η οποία με βάση την ιχνηλάτηση των επαφών της, φέρεται να ήρθε σε επαφή με άλλο επιβεβαιωμένο κρούσμα. Ωστόσο, μητέρα και μωρό παρουσιάζουν ήπια συμπτώματα και παραμένουν σε κατ’ οίκον περιορισμό.\nΤην ίδια ώρα, αναβρασμός επικρατεί στην σχολική κοινότητα του Μυλοποτάμου, καθώς όπως έγινε γνωστό νωρίτερα, μία ακόμη μαθήτρια της Β’ λυκείου Πανόρμου διαγνώστηκε θετική στον ιό. Η μαθήτρια ωστόσο, είχε τεθεί σε καραντίνα από χθες, μαζί με τους υπόλοιπους 19 συμμαθητές της, όταν βρέθηκε θετικός ένας άλλος συμμαθητής της, με αποτέλεσμα να κλείσει για 14 ημέρες η Β΄ λυκείου Πανόρμου. Σε προληπτική καραντίνα έχουν τεθεί επίσης και οι δύο εκπαιδευτικοί που διδάσκουν στην Β΄ τάξη του συγκεκριμένου σχολείου.\nΠαράλληλα, σε κατ’ οίκον περιορισμό τέθηκαν από σήμερα και άλλοι 33 συνολικά μαθητές, οι οποίοι χρησιμοποιούσαν το ίδιο λεωφορείο με τους δύο προαναφερόμενους μαθητές, για να μεταβούν στο σχολείο τους. Συγκεκριμένα πρόκειται για 11 μαθητές από την Α΄ και Γ΄ λυκείου Πανόρμου και 22 μαθητές από το Γυμνάσιο της ίδιας περιοχής. Αθροιστικά δηλαδή, 53 μαθητές και δύο εκπαιδευτικοί από τα δύο σχολεία Πανόρμου βρίσκονται σε καραντίνα.\nΩστόσο, η αναστάτωση που έχει προκληθεί στην ευρύτερη περιοχή του Μυλοποτάμου από την αύξηση των κρουσμάτων, οδήγησε σήμερα πολλούς γονείς στο να μην επιτρέψουν στα παιδιά τους να πάνε στο σχολείο. Οι πληροφορίες μάλιστα αναφέρουν, ότι στο λύκειο Πανόρμου πήγαν σήμερα μόνο 15 μαθητές, ενώ στο γυμνάσιο (στο οποίο δεν έχει εντοπιστεί θετικό κρούσμα) μόλις 30 από τους 100 μαθητές πέρασαν την πόρτα του σχολείου τους το πρωί.\nΕξάλλου, στην περιοχή μετέβη εσπευσμένα το πρωί και ο προϊστάμενος της Δευτεροβάθμιας Εκπαίδευσης Ρεθύμνου, Γιάννης Γαζανός, σε μια προσπάθεια να καθησυχάσει τους μαθητές αλλά και τους εκπαιδευτικούς. Σημειώνεται πάντως ότι στην ευρύτερη περιοχή του Μυλοποτάμου πέρα από τους μαθητές, θετικά κρούσματα κορονοιού καταγράφονται και σε άλλους κατοίκους χωριών του δήμου.\nΕμφανώς καλύτερη είναι η εικόνα που παρουσιάζουν τα σχολεία της πρωτοβάθμιας εκπαίδευσης Ρεθύμνου, τα οποία «χτυπήθηκαν» από τον κορονοϊό. Ήδη από χθες έκλεισε για 14 ημέρες η Β τάξη του δημοτικού σχολείου Σταυρωμένου, όταν ένας μικρός μαθητής βρέθηκε θετικός στο ιό, ενώ ανεστάλη και η λειτουργία του ολοήμερου στο δημοτικό σχολείο Άδελε, καθώς θετική στον κορωνοϊό βρέθηκε μια εκπαιδευτικός.\nκορονοϊός βρέφος μαθητές Ρέθυμνο


Μάθετε πώς να δημιουργείτε ένα κλασικό εφέ εικόνας στο Photoshop με αυτόν τον εύκολο οδηγό βήμα προς βήμα.\nΣε αυτό το άρθρο θα σας δείξω πόσο εύκολο είναι να αντικατοπτρίζετε μια εικόνα στο Photoshop αναστρέφοντας τη μία πλευρά της φωτογραφίας σας. Αυτό το εφέ χρησιμοποιείται συχνά σε εξώφυλλα άλμπουμ και αφίσες ταινιών. Eίναι ένας απλός και διασκεδαστικός τρόπος για να δημιουργήσετε ενδιαφέροντα, συμμετρικά σχέδια από σχεδόν οποιαδήποτε εικόνα.\nΒήμα 1: Ανοίξτε την εικόνα σας στο Photoshop.\nΒήμα 2: Μεταβείτε στο Layer Duplicate Layer. Ονομάστε την νέα φωτογραφία σας ως Mirror και κάντε κλικ στο OK.\nΒήμα 3: Επιλέξτε στην κάτω δεξιά γωνία την φωτογραφία Mirror και μεταβείτε στο Edit – Transform – Flip Horizontal.\nΒήμα 4: Μεταβείτε στην εικόνα (Image) – Μέγεθος καμβά (Canvas Size). Από το αναπτυσσόμενο μενού στο πλάτος επιλέξτε Ποσοστό (percent).\nΒήμα 5: Ορίστε το πλάτος στο 200 και κάντε κλικ στο πάνω δεξί βέλος στο πλέγμα που εμφανίζεται. Αυτό θα ορίσει το σημείο αγκύρωσης για την αλλαγή του μεγέθους του καμβά μας στην επάνω δεξιά πλευρά της εικόνας μας.\nΒήμα 6: Με επιλεγμένη την φωτογραφία Mirror κρατήστε πατημένο το πλήκτρο Shift στο πληκτρολόγιό σας. Kάντε κλικ στην αμέσως από κάτω φωτογραφία «Background» και στη συνέχεια στο επάνω μενού κάντε κλικ στο εικονίδιο Align left Edges (Ευθυγράμμιση αριστερών άκρων).\nΠώς να δημιουργήσετε ένα φωτόσπαθο στο Photoshop\nΜε αφορμή την ταινία του Πολέμου των Άστρων αλλά και την επεξεργασία φωτογραφιών, ας ρίξουμε…


Red Baloon in Londra | Το κόκκινο μπαλόνι\nRed Baloon in Londra\ntags: ταξίδια, Λονδίνο, Londra\nΩ ναι…πήγα κι εκεί!\nΠερίεργο, αλλά 245677420976 χρόνια κάνω αγγλικά και στο Λονδίνο δεν είχα πάει ποτέ…γενικά στο νησί δεν είχα πάει ποτέ!\nΚλείσαμε εισιτήρια τον Σεπτέμβρη γιατί τα βρήκαμε τζάμπα (2 άτομα, πήγαινε-έλα 145 έουρα). Πού να φανταστούμε ότι θα πέφταμε πάνω στη μετακόμιση! Πήγαμε λοιπόν, αν και μετά το τελευταίο ταξίδι με την Easyjet στο Βερολίνο είχα πάρει απόφαση πως τέρμα τα ταξίδια με τη βρωμοεταιρία. Τα είχαμε κόψει τα εισιτήρια, μη πάνε τζάμπα!!\nΩραία ήταν, δεν λέω…τύχαμε και εξαιρετικής φιλοξενίας με τα πρωινά μας, τα night snacks και το πελώριο κρεβάτι!\nΑλλά η Λόντρα ήταν εντελώς αλλιώς απ’ ότι την περίμενα…απ’ ότι διάβαζα τόσα χρόνια στην Αγκάθα Κρίστι (καλά…οκ…είμαι λίγο απαρχαιωμένη το ομολογώ).\nΚαταρχήν, έχει ήλιο!!!\nΤι μου λέγαν όλοι για fog και βροχές…η λέξη fog ίσως να ήταν και μια από τις πρώτες λέξεις που έμαθα στα αγγλικά…ε, δεν είδαμε καθόλου fog, αλήθεια σας λέω…να δείτε:\nΚατά δευτέροις, αυτό που λέμε british punctuality δεν είναι και πολύ αλήθεια…τουλάχιστον όσο αναφορά τα τρένα. Το δικό μας (12:27) ακυρώθηκε άνευ λόγου ή εξήγησης και περιμέναμε των 12:42 που τελικά, άνευ εξήγησης πάντα, ήρθε στις 13:00. Χαλαρά! Και κανείς δεν διαμαρτυρήθηκε! Και δεν ήταν το μόνο τρένο με καθυστέρηση! Γουάου δηλαδή!\nΤρίτον, δεν υπήρχε ΟΥΤΕ ΕΝΑ κλειστό μαγαζί που να είχε χώρο για καπνίζοντες! Για όνομα δηλαδή πια!\nΣε μια χώρα που, απ’ ότι κατάλαβα, οι καπνιστές και οι καπνίστριες δεν είναι και λίγοι. Αλλά στο Λονδίνο αυτό μου έκανε εντύπωση για έναν ακόμα λόγο. Η επίκληση λόγων υγείας για το κάπνισμα φαντάζουν αστείοι σε μια πόλη που ο κόσμος γίνεται λιάρδα από το αλκοόλ! Να φανταστείτε, υπάρχει καμπάνια στο Νησί με τίτλο «have a soft drink between rounds» μπας και σταματήσουν λίγο το πιώμα!\nΠερίμενα, που λέτε, ότι θα βρω κάτι σαν το Βερολίνο, όπου κάποια μαγαζιά είναι καπνιζόντων ή έχουν διαμορφώσει ειδική αίθουσα! Μπαααα, μη φάτε!\nΑ, φαΐ. Χμμμμ…κοιτάξτε να δείτε, δεν φάγαμε τίποτα αγγλικό, πέραν του πρωινού! Fish and chips, roasted beef και τέτοια δεν δοκιμάσαμε! Φάγαμε όμως ωραιότατα κινέζικα, ινδικά και μεξικάνικα! Τα υπόλοιπα την επόμενη φορά.\nH Amy συχνάζει εδώ\nΑ, πήγαμε φυσικά στην Tate (φανταστική και ανοιχτή μέχρι τις 10:00 το Σάββατο το βράδυ και δωρεάν, ό,τι και να πω είναι λίγο, καταπληκτική έξοδος για πρώτο ραντεβού ε;), στο Notting Hill (εννοείται ότι πήγαμε, το ρωτάτε; Σιγά μη δεν πήγαινα εγώ στο Notting Hill), στο Camden, γυρίσαμε γενικώς! Ψωνίσαμε και 2-3 πραγματάκια, ψιλοπράγματα δηλαδή, αλλά ξεπαραδιαστήκαμε. Γενικά, τα ψώνια στο Λονδίνο δεν είναι και πολύ οικονομικά, να τα αποφεύγετε!\nΑυτό όμως που μου έκανε τη μεγαλύτερη εντύπωση είναι η παντελής έλλειψη στυλ. Ή μάλλον η υπεροχή του κακού στυλ! Σάββατο βράδυ και όλο το Λονδίνο είναι έξω…το τι κακογουστιά είδα, δεν περιγράφεται. Μα να έχει 5 βαθμούς ρε κοπελιά και εσύ να είσαι με το λαμέ τσιτάκι μινι-ζώνη και ξεκάλτσωτη;;; Για όνομα πια! Ξεπάγιαζα και μόνο που την έβλεπα σας λέω!\nΤο Λονδίνο είναι πολλά πράγματα μαζί. Εκεί που βλέπεις τα δίπατα σπιτάκια, μπαίνεις στο City και ανάμεσα στα δίπατα ξεπροβάλει ξαφνικά ένας hi-tech ουρανοξύστης!\nΚαι αυτό δεν ξενίζει στο μάτι, αντιθέτως εμένα μου άρεσε (και το hi-tech στην αρχιτεκτονική δεν είναι και το δυνατό μου σημείο)\nΩραία ήταν κι ας ήταν τόσο σύντομο ταξιδάκι…το επόμενο ταξιδάκι εξωτερικού θα είναι με τον νέο χρόνο και μόνο αν βρούμε φτηνό εισιτήριο με καμιά άλλη εταιρία. Φτάνει με την easyjet. Αν θυμηθώ την επιστροφή από Βερολίνο και το «πήγαινε» στο Λονδίνο με τους κάφρους που καθόντουσαν πίσω μου δεν θα ξαναπετάξω ποτέ με αεροπλάνο!\nΘα παίρνω ένα λεωφορείο σαν αυτό που τρέχει διαολεμένα γρήγορα και θα ταξιδεύω με αυτό!\nΕίδαμε ένα τέτοιο που κάποιοι το είχαν «αγκαζάρει» για να κάνουν το γαμήλιο πάρτυ τους! Ζούπερ!\nΕίδαμε και την Στάσσα, για λίγο βέβαια αλλά ένα καφέ τον ήπιαμε! 😉\nυ.γ. Ο ΟΤΕς ήρθε αλλά δεν μας βρήκε κι έτσι θα ξανάρθει (μετά από 365768799369 παρακάλια) την Κυριακή!\nΜέχρι τότε, ίντερνετ μόνο στο γραφείο και εν μέσω αρκετής δουλειάς που υπάρχει αυτό τον καιρό. Μη γκρινιάζετε λοιπόν αγαπητά μου παιδιά και δείξτε την απαραίτητη κατανόηση!\n← Μα πόσα πράγματα μπορεί να έχει ένα σπίτι;;;;\nVOODOO ΣΤΟ ΜΠΑΛΟΝΙ, VOODOO!!! Τέτοια περιοδεία πια ούτε η Μπιονσέ δεν έκανε 🙂\nΜπορεί εσύ κυρά μου να έκανες ντόλτσε βίτα στον τάμεση, εγώ θα πάω καστοριά και φλώρινα και νυμφάίο (ναι, ξέρω, ζηλεψες τρελλά τώρα!)\nΧάλια περάσατε δλδ! 😛 😛 😛\nΜ΄αρέσει που παραπονιέσαι αλλά σ’ ένα μήνα χτύπησες 2 ευρωπαϊκές πρωτεύουσες, πουλάκι μου! Γκρρ…\nSilent, σούπερ η εκδρομή σου!! 😉\n1. Στις περισσότερες ευρωπαϊκές χώρες ο αντικαπνιστικός νόμος έτσι είναι, όπως στη Βρετανία. Απαγορεύεται παντού -φούλστοπ! Ακόμα και στη Γερμανία είναι έτσι, απλά το Βερλίν είναι εξαίρεση. Μόνα γαλατικά χωριά: το Βελγοχωριό μου και η Αυστρία από όσο ξέρω. Α, και ένα (1) καφέ στην Πολωνία.\nΩς και στην Ολλανδία να σκεφτείς! Κάνεις άνετα μαύρο στο δρόμο, αλλά τσιγάρο σε καφενείο ή κόφι σοπ όχι! Μα δεν είναι τρελοί?!?!\n2. Η νέα Ολύμπικ πεταει με ΕΝΑ (1) ευρώ + φορούς με επιστροφή για το Βρυξελλοχώρι. Τι άλλο να σου πω για να σε πείσω, πες μου τι;;;;\n3. Εμ, βέβαια, πρώτη φορά στη Βρετανία, γι’αυτό ξενίζεσαι από την αισθητική του σάτερντέυ νάϊτ φήβερ. Μετά από 3-4 φορές δεν θα το προσέχεις καν. Εγώ τις γουστάρω πάντως που έχουν τέτοια ανετιά: ακόμα κι όταν είναι άσχημες και κακοσουλούπωτες δεν κολλάνε να ντυθούν με ξώβυζα, ξώπλατα κλπ. Οκ, ντύνονται ΠΟΛΥ ΑΣΧΗΜΑ αλλά δεν κωλώνουν, σαν εμάς τις κομπλεξάρες.\n4. Αν σου πω πως έχω πάει έξι φορές στο Λονδίνο (σε όλες τις εποχές, καλοκαίρι, χειμώνα, άνοιξη, φθινόπωρο!) και βροχή δεν έχω ποτέ; Είδα χιόνι, αλλά βροχή ποτέ! Ούτε ομίχλη! Λες να είναι αστικός μύθος το «βροχερό Λονδίνο»?! 🙂\n5. Δεν έφαγες λουκάνικα με πουρέ σε παμπ?!?!? Αααααα, χάνεις! Χάνεις!! Πας και τρως όλες αυτές τις ασιατικές αηδίες, και δεν έφαγες ένα λουκανικάκι σε παμπ? Ντροπή!\nΣε ζουλεύω, μου έχει λείψει το Λονδινάκι -το οποίο, λέγε ό,τι θες λέγε, είναι σούπερ πόλη!! 🙂\nκαλε κατσε και λιγο σπιτι σου…\nΣαν περιοδευων θιασος εχεις γινει…\nΓερμανια,Αγγλια χαλια περνας καημενο μου μπαλονι… Ειλικρινα σε συμπονω!\nΡενάτα έχεις πάει; Νομίζω είναι η μόνη περιοχή της Ελλάδας που δεν έχω πατήσει το ποδάρι μου και ψάχνω πληροφορίες. Έχεις να προτείνεις κάτι καλό;\nSilent, δυστυχώς όχι. Μόνο από φωτογραφίες! 😦\nΌλο βόλτες, μετακομίσεις, βόλτες !!!!\nΚάτσε και λίγο σ’ ένα μέρος μπαλονάκι … μας ζάλισες !!!\nΑγκάθια έχει η καρέκλα σου ;;;\nΦιλιά από μένα και την κοράκλα μου !!!\nΑααα ! Τι καλάααα ! 😀\nΜου έχουν λείψει κι εμένα τα ταξίδια, σνιφ … ( μ’έχει βαρέσει κατακούτελα η οικονομική κρίση διότι φτηνά τα εισιτήρια, δε λέω, αλλά μετά ??? ) Ελπίζω με τον καινούργιο χρόνο κάτι να καταφέρω …:-(\nΜια φορά μόνο έχω πάει στο Λονδίνο, πριν τέσσερα χρόνια, αρχές άνοιξης και παρατήρησα κι εγώ τα ίδια μ’εσένα .\nΑλλά ! ΚΑΙ βροχή πέτυχα ΚΑΙ όλα τα τρένα στην ώρα τους ( μ’αυτές τις φοβερές ανακοινώσεις από τα μεγάφωνα που μου θύμισαν το «listening» στο μάθημα αγγλικών )και είδα ΚΑΙ αγγλικά προβατάκια στην αγγλική εξοχή ( δικό μου απωθημένο ).\nΜόνο στην Tate δεν πήγα … 😦 ( πήγα στην Εθνική Πινακοθήκη κι έμεινα 4 ώρες )\nΟι αγγλίδες κυκλοφορούν έτσι γιατί μάλλον το φιλοσόφησαν και σου λένε, το χειμώνα-κρύο, το φθινόπωρο-κρύο, την άνοιξη-ψιλοκρύο, το καλοκαίρι-Φαληράκι, εγώ ΠΟΤΕ θα τα βγάλω να τα δείξω στη γειτονιά ??? Και τα βγάζουν παντώς καιρού .+ με τόσο αλκοόλ που πίνουν δεν κρυώνουν !\nΤεράστιο πρόβλημα με το ποτό . Από τις 6 το απόγευμα ξεκινάνε !\nΤο κλειστοφοβικό-λαγούμι Μετρό τους και οι βρύσες με το ζεστό-κρύο δεν σου έκαναν εντύπωση ???\nSorry darling για το σεντόνι αλλά θυμήθηκα κι εγώ το Λονδίνο που πολύ μου άρεσε κλαψ-κλαψ … 😦\nAnd very nice pictures too ! 🙂\nΑυτό με τις ξεκάλτσωτες μινοφορούσες, εν μέσω χιονόνερου, είναι το πρώτο πράγμα που λέω κι εγώ όταν μου λένε «πώς ήταν το Λονδίνο;»! Άβυσσος…\nΩραία ταξιδάκια, μπαλόνι μου. Πάντα τέτοια!\nΑααχ… πόσο ζήλεψα αυτή τη βόλτα!!!\n‘Εχω πάει χιλιάδες φορές στο Λονδίνο (τα λεφτά δεν κρύβονται… του αδερφού μου που μένει εκεί :Ρ) αλλά δεν το χορταίνω ποτέ!!!\nΣαν μη καπνίστρια… το Λονδίνο είναι το ιδανικό μέρος για μένα! Υπήρχαν εποχές που πήγα, που δεν έβλεπες ούτε σε ένα μέτρο από την fog! Έμπαινες σε ένα μαγαζί να χαζέψεις και έξω είχε ήλιο, όταν έβγαινες έβρεχε καταρακτωδώς, έμπαινες σε άλλο μαγαζί κι όταν έβγαινες έριχνε χιόνι, έμπαινες σε άλλο και όταν ξανάβγαινες έκανε κατακαλόκαιρο… εκείνη τη φορά, επέστρεψα στην Ελλάδα με 40 πυρετό!\nΑ, όσο για την ατάκα «Είμαι Άγγλος στην ώρα μου»… να μην το συζητήσουμε… έχω φάει τα νιάτα μου να περιμένω τα μαστόρια στο σπίτι του αδερφού μου, που μου είχαν πει οτι θα ήταν εκεί στις 9 το πρωί και έφταναν στις 1.30 το μεσημέρι! Δράμα!\nΕντάξει…. το έκανα το κομμάτι μου… πάλι ξέρω πολλά για το εξωτερικό! :ΡΡ\nΚαλώς ήρθατε και καλώς να ξαναπάτεεεεε!!!\nΧμμ ώστε ο σκοπός του ταξιδιού ήταν αυστηρά pleasure? Δε συνδιάστηκε με κάποια σύνοδο, συνδιάσκεψη, ιστορική επέτειο, πολιτιστικό γεγονός κλπ; Μoυ φαίνεται πως έχειw ανοίξει τα αυτιά στις καπιταλιστικές σειρήνες του καταναλωτισμού και μποεμισμού!\nΤον καλό καιρό και την ασυνέπεια στα ΜΜΜ την ερμηνεύω ως αποτέλεσμα της κλιματικής αλλαγής. Με τη Μεσόγειο να έχει σχεδόν κλίμα Σαχάρας, είναι φυσιολογικό η Βόρεια Ευρώπη να αποκτά εύκρατο κλίμα. Αυτό δε λένε… blessing in disguise στη Γηραία Αλβιώνα; Τα αυστηρά μέτρα κατά του καπνίσματος δείχνουν πως ο Αβραμόπουλος έχει ρεύμα και εκτός… δεν βοήθησε μόνο το Σαμαρά να γίνει αρχηγός! Αυτό που δεν περίμενα όμως ποτέ από σένα ήταν να κατακεραυνώσεις το… αφαιρετικό styling τής εργατικής τάξης του Λονδινου! Οικονομική κρίση έχομε μανδάμ, φυσιολογικό είναι ο λαός να περιορίζει τα έξοδα, ακόμα και τα… ρούχα.\nΤέλος, αν και έχω ακούσει κι εγώ άσχημα λόγια για την Easyjet και άλλες εταιρίες χαμηλού κόστους (πχ Ryanair), υπάρχει θέμα πολιτικής σκοπιμότητας υπέρ της κυπριακών συμφερόντων (του αλύτρωτου αδερφού Χατζηιωάννου) εταιρίας.\nΟ ΟΤΕς πάλι τι σου φταίει; Τα παράπονά σου στους Γερμανούς της Deutsche Telecom!\nάμα αρχίσω και σκοντάφτω θα ξέρω ποιον θα κατηγορώ! Χαζόπαιδο!\nτι να κάνω μάναμ’; όχι να πω στις προσφορές; δέχτηκα την πρόσκληση και πήγα!\nτσκ τσκ τσκ! Μπιονσε;;;; Who is that?\nΌσο κι αν σου φαίνεται απίστευτο, ζηλεύω σαν τρελή και αν μου το έλεγες νωρίτερα ευχαρίστως αλλάζαμε!\nβρε συ…για άλλα παραπονιέμαι…για κάτι λογαριασμούς, κάτι χρωστούμενα…ώχου, μη τα θυμάμαι τώρα!\nπάντως, αν το έχεις αγορασμένο από πριν το εισιτήριο, και φθηνότερο είναι και τελικά πας ό,τι κι αν συμβεί! Για μπες να τσεκάρεις εισιτήρια!\nάσε μας ρε Κροτ…μπήκα τώρα, 17+φόροι…τουτέστιν 302 πήγαινέλα…αίσχος!\nάλλη φορά λέμε…έουμε κι άλλα έξοδα αυτό τον καιρό!\nΕμένα δε με κόφτει το αν είναι απελευθερωμένες…είναι, αλήθεια είναι αυτό!\nΒέβαια το ότι δεν πάνε όλα σε όλους είναι επίσης αλήθεια, αλλά περί ορέξεως κολοκυθόσπορος! Το ότι ξεπάγιαζα που τις έβλεπα κάνω θέμα (καλά…και λίγο το λαμέ με χάλασε)\nΑστικός μύθος παιδί μου η ομίχλη, κανονικά!!!!\nΛουκάνικα 😯 αμαν πια με τα λουκάνικα. Δεν φάγαμε αρκετά στο Βερολίνο; Ινδικό κι άγιος ο Θεός! Είχαμε και τα τυχερά μας στο ινδικό…είμαστε διάσημοι τελικά! 😆\nτώρα Ιανέ μου έχουμε Χριστούγεννα σε οικογενειακή ατμόσφαιρα! Μαζευόμαστε λοιπόν και κομμένα τα πηγαινέλα!\nΠάμε, ερχόμαστε…η φτώχια θέλει καλοπέραση λέμεεεε!\nκαι τα αγκάθια στην καρέκλα μου είναι όντως ενοχλητικά και με κρατούν σε κίνηση! 🙂\nκοίτα να δεις τι λέω: θα κανονίσουμε να πάμε ένα εξωτερικό παρέα…έχουμε τα ίδια απωθημένα (και τις ίδιες μνήμες…το ίδιο σκεφτόμουν με τις ανακοινώσεις στα τρένα 😕 )\nΤο μετρό ξέχασα να το γράψω…τελείως Tube, δίκιο έχουν που το αποκαλούν έτσι…αααααααααααα είδα κι ένα ποντικάκι να τρέχει…όχι στους συρμούς…πάνω στην πλατφόρμα! Μες στα έγκατα τις γης και να έχεις να κόβεις και βόλτες για τη σωστή πλατφόρμα!\nΣτο σπίτι που μέναμε είχαμε αναμεικτικές μπαταρίες, αλλά μου είπαν τα παιδιά που πήγαν σε κάτι δημόσιες τουαλέτες ότι υπάρχει ξεχωριστή βρύση για το κρύο και ξεχωριστή για το ζεστό…Άρα θέμε λεκανάκι για να πλυθούμε ε;;;\nΣου λέω πως κρύωνα που της έβλεπα. Ξεκάλτσωτες;;; 😯\nπες τα βρε κορίτσι…να κι ένας άθρωπας που με νιώθει!\nΤο ήξερα πως θα μας βγάλεις φόρα παρτίδα τις γνώσεις σου για την Λόντρα! Ψωνάρα!\nΠόσο δίκιο πάντως έχεις σε αυτό με τον καιρό. Τρελός ο καιρός στο Λονδίνο, πάντα χρειάζεται να έχεις πρόχειρη την ομπρέλα!\nΝα’τα να’τα…τα λέει και η έμπειρη Μανετ! Σε στήνουν χαλαρά και στο Λονδίνο. «Εγγλέζος στο ραντεβού»: Myth busted!\nΑυστηρώς pleasure αγαπητέ και χωρίς καμία ενοχή κιόλας!\nΔίκιο πάντως έχεις…το ζήτημα του ντυσίματος και ειδικά του Σαββατιάτικου ντυσίματος για την έξοδο είναι ταξικό! Εντελώς! Και shame on me που το έβαλα εντελώς ουδέτερα λες και το γούστο δεν είναι ταξικό γνώρισμα! Σε αυτό που έχεις άδικο είναι στο ότι έτσι περιορίζει τα έξοδα…απλά παίρνει φτηνιάρικο λαμέ φουστάκι από τη λαϊκή (που είναι πιο χάλια από κάποιο αντίστοιχο ακριβό λαμέ) αντί να πάρει φτηνιάρικο βαμβακερό φορεματάκι με πιο γουστόζικα σχέδια.\nΗ easyjet να σε ενημερώσω πως έχει πουληθεί από τον Κύπριο επιχειρηματία σε κάτι άλλους, δεν θυμάμαι…αυτός κράτησε μόνο τα κρουαζιερόπλοια, τα ξενοδοχεία και τα ίντερνετ-καφέ! Φτωχούλης!\nΜάνετ, καμιά φωτογραφία με ομίχλη σου βρίσκεται? Όχι τίποτα άλλο, αλλά να δούμε κι εμείς με τι μοιάζει! Απωθημένο το’χω!\nΒρε Μπαλούν, βρε Μπαλούν, για ποιες μέρες ψάχνεις?! Κοίτα πχ 25η Μαρτίου> 184 το άτομο όλα μαζί, τα πάντα όλα που λες κι εσύ! Αχ, όλα εγώ πρέπει να τα κάνω!!!\nπαιδί μου, το Γενάρη είναι 302 τα δύο άτομα πηγαινέλα…πάλι πολλά μου φαίνονται!\nΣου λέω 145 πήγαινέλα 2 άτομα με τα πάντα όλα (και τα κοάλα τίποτα) πληρώσαμε για Λόντρα! Κάτι τέτοιο έχετε???\nΔεν έχεις αργία στην 25η Μαρτίου; Τετραημεράκι με 184 βγαίνει σου λέω αφού!\nΕίσαι λίγο ντουγάνι;;;; (άμα είναι να αρχίσουμε τα βορειοελλαδίτικα) 😆\nTο είδα madame…απλά το 184 το άτομο είναι αρκετούτσικα για το πορτοφόλι μου αυτό τον καιρό! Ποιος ξέρει; Μπορεί να τσιμπήσω μια δουλίτσα στις αρχές του 2010 και έτσι να την κάνουμε τη δουλειά!\nΚαι μη μου το παίζεις Σαλονικιά εμένα, αφού!\nΠήγα πέρυσι 5 μέρες Λονδίνο, Φλεβάρη μήνα και είχε όλες τις μέρες ήλιο!\nΑυτό με τις βρύσες στους νιπτήρες το είδα και εγώ σε σπίτι (τι, μόνο το μανιτάρι θα έχει αδερφό στο Λονδίνο??). Μούμπλε, μούμπλε, δεν έχω ακόμα καταλάβει πιο μπορεί να είναι το σκεπτικό! Άγγλοι!\nSilent, οπωσδήποτε καφές στην παραλία της Καστοριάς και φαγητό στους Αμπελόκηπους, ένα χωριό έξω από την Καστοριά. Πολύ καλό και πολύ φτηνό φαγητό.\nΘυμάμαι είχα πληρώσει για ένα κυρίως, μια σαλάτα, ένα τυρί και μισό κιλό κρασί 15 ευρώ – με το πουρμπουάρ.\nΌσο για τους ντίρλα-ντα-ντιρλανταντά άγγλους, με πλησίασε Σάββατο βράδυ στην Τραφάλγκαρ τύπος, ο οποίος δεν κατάλαβα στην αρχή τι ακριβώς ήθελε, και μου διευκρίνισε:\n«Τιποτα, ένα γεια ήρθα να πω, έχω εδώ τη γκόμενα μου (και μου δείχνει την μπύρα), σούπερ, δε μου γκρινιάζει, δε ζητάει πολλά λεφτά, το μόνο είναι που μου φέρνει είναι πονοκέφαλο την επόμενη μέρα, έχω και ένα τσιγάρο, όλα καλά».\nOh deer, happy people, simple minds, simple pleasures…\n184 για Βρυξέλλες? Το άτομο?\nΔεν τα τρώω σε 122 πιτόγυρα καλύτερα?\nΔε σε παρακαλάμε κιόλας! πφφφφφ!!!\nΈτσι είναι τα μπαλόνια. Πετάνε όπου τους φυσάει ο άνεμος. Ιδιαίτερα τα κόκκινα…\nΛονδίνο, Άμστερνταμ ή Βερολίνο, πιά; 🙂\nΘα συμφωνήσω με την Κρότκαγια και την Ώρα Βολούπτας (μ’ αρέσει να τα εξελληνίζω όλα!), ιδίως σ’ αυτό για τις βρύσες (μπρρρ, άουτς, άουτς, άουτς, μπρρρρ). Οτι οι Αγγλίδες είναι ξέκωλα και μέθυσες είναι γεγονός, μ’ αρέσει που ένοιωθα και κουλ στα νιάτα μου που είχα κάνει το πρώτο μου μεθύσι στα 14. Επίσης δεν έχουνε ιδέα τί είναι το προφυλακτικό και ο σκοπός της ζωής τους είναι να τις γράψουν τα περιοδικά για τις σελέμπριτις. Πέραν αυτού, κοπέλες είναι, κουβαλάνε τις νευρώσεις που ευδοκιμούν στις γυναίκες της Δύσης και σόρυ που το βαραίνω αλλά τα ίδια βρίσκω και στις Ελληνίδες, σε ελαφρύτερη εκδοχή, ίσως ή ίσως σε μικρότερο ποσοστό…\nΕυχαριστώ για το καφεδάκι 🙂 Αλήθεια, ποιός ήταν ο Ινδός σωσίας, τελικά;\nΙσχύει αυτό που μου είπαν; Ότι τι κρύο είναι drinkable ενώ το ζεστό όχι; Ξέρει κανείς να μας πει;\nΜην ακούς την Βέλγα…το πιο φτηνό που βρήκα είναι 151 το άτομο πήγαινέλα…δηλαδή 17 ευρο ανα πτήση χωρίς φόρους! Με φόρους 35 ευρο ανα πτήση! Χάλια δηλαδή…αίσχος 😯\nΜπαλόνι είμαι και πετώ, μπαλόνι είμαι και πάω!! Ωραία τα ταξιδάκια φίλτατε, και σ’ευχαριστώ για το δώρο!\nΜωρέ ναι, συμφωνώ…αλλά (ξαναλέω) αυτό το ξεκάλτσωτο με σόκαρε!\nΒρήκαμε τον Ινδό σωσία αλλά τα υπόλοιπα σε μέιλ! 😉\nΠάει κι ο μύθος του Λονδίνου διαγράφεται…\nΕγώ πάντως απο όλες τις ταξιδιωτικές αποστολές σου θέλω να πάω Βερολίνο, δαγκωτό !\nΑχ λεφτά έχω εγώ ταίρι δεν έχω την γκαντεμιά μου μέσα !\nΚαι τι θα γίνει μετα χιόνια σας όλοι να πέφτουν, έλεος, μέχρι κι ο Π.Χ. σοβαρός άνθρωπος έχει βαλει χιονονιφάδες, χαχαχα !\n(Υ.Γ. Να δεις κι ένας γνωστός είχε πάει αυτές τις μέρες Λονδίνο…)\nΚαι ναι μας ξεπεταξες με ενα ποστακι για το Λονδινο, μην νομιζεις οτι δεν το καταλαβαμε 🙂\nτο τουριστικό μας γραφείο μπορεί να σας εξασφαλίσει και συνοδό για ταξίδια, άμα λάχει!\nΛεφτά ακούω…κάναμε καμιά απαλλοτριωσούλα ή με τον τίμιο ιδρώτα μας όλα;\nΤα χιόνια είναι Χριστούγεννα αγαπητή και ευσεβής πόθος! Και καθόλου ασόβαρο δεν είναι αυτό 😡\n(Δεν φέρνεις τον γνωστό σου από το σπίτι να πιούμε κανά αγγλικό τσάι; 😛 )\nΚαι όχι, δεν σας ξεπέταξα…αλλά δεν έχω ίντερνετ λέμε και σήμερα έχω και στάση εργασίας…και έχω κι ένα σπίτι βομβαρδισμένο τοπίο μιας και μας φάγαν τα ταξίδια!\nΘα λάβεις μέιλ.\nΜε αυτά που ειπώθηκαν παραπάνω περί ταξικού βεστιάριου, δράττομαι της ευκαιρίας να προτείνω επιστροφή της μόδας σε… γιούνισεξ λαδί στολές αγγαρίας, όπως σε κάτι παλιούς ένδοξους καιρούς, ή και σύγχρονους σε πιο μακρινά μέρη! Για πιο κάζουαλ καταστάσεις, μπορούμε να φοράμε κόκκινα μπλουζάκια όπως του προέδρου Τσάβες!\nΑπό τη δικιά μου εμπειρία στο Εδιμβούργο μπορώ να σου προσθέσω δύο επιχειρήματα για τις ενδυματολογικές απόψεις των Βρετανών..\nα) Τα ξέκωλα είναι παντού το ίδιο και έχουν ακριβώς τις ίδιες «ανάγκες». Είτε με 40άρια στο Ρίο είτε με τα -5 και -10 σε Βόρεια Ευρώπη.\nβ) Το κλίμα είναι από μόνο του περίεργο. Την ώρα που περπατάς στον ήλιο και ζεσταινεσαι, τσουπ! μετά από 5 λεπτά συννεφιάζει και κρυώνεις και ξανά-τσουπ ηλιος και βροχή ταυτόχρονα! Όσο καιρο είχα μείνει, κυκλοφορούσα σα κρεμμύδι και μπαινόβγαζα ρούχα κάθε μισή ώρα.\nΟπότε κάθε προσπάθεια ενδυματολογικής «άποψης» καταντούσε μάταιη.. (πόσ0 μάλλον για τις «χαρούμενες» νεάνιδες..).\nΑν τολμούσες, πάντως, να δοκιμάσεις τα τοπικά εδέσματα θα πάθαινες το σοκ τη ζωή σου.. Τόσο άθλιο φαϊ δεν νομίζω πως μπορώ να βρω πουθενά αλλού στον κόσμο. Τα χάγκις είναι ένας συνδυασμός από εντόσθια «δεμένος» με μια τηγανιτή πίτα. Το «φισ εντ τσιπς» είναι τηγανητ΄ςι μπακαλιάρος με πατάτες τηγανητές. Όλα τίγκα στο λάδι! Νομίζω μόνο μετά από 8 μπουκάλια ουίσκι και σε -20 βαθμούς θα μου φαίνονταν γευστικό.\nΠραγματικά το προτείνω σε όποιον ταξιδεύει στο νησί.. Είναι μια γεύση «αξέχαστης» εμπειρίας!!\nΑλλά από αλκοολ τέλεια! Ακόμα και το Τζώνυ είναι καταπληκτικό .. Πόσο μάλλον τα δεκάδες μαλτ αλλά και οι creamy μπύρες τους.\nΑ ρε μπαλονάκι! Πόσο σε ζηλέυω! (Μάλλον χρειάζομαι ένα ταξιδάκι ΑΜΕΣΑ!) D)\n(τώρα τι του λες;;;;)\nΝαι καλέ μου, ό,τι πεις! Αγγαρίες δώσε μου και την ψυχή μου πάρε!\nΕυτυχώς με ηρέμησες, αλήθεια το λέω…αισθανόμουν ότι έχω χάσει κάτι! Γιατί αυτοί που μου έλεγαν πως δεν αξίζει τον κόπο το fish and chips δεν τρώνε γενικά το ψάρι. Άρα δεν πιάνει!\nΒέβαια, να πούμε εδώ πως η Αγγλική κουζίνα δεν είναι και διάσημη για την γευστικότητά της. Κάποιος λόγος θα υπάρχει, ε;\nφτου ρε γαμώτο, δεν ήπιαμε!!!\nΚι εγώ θέλω κι άλλο ταξιδάκι, και το Βρυξελλοχώρι είναι όντως ωραίο, αλλά πρέπει να κρατηθώ πια. Δεν θα έχω να φάω σε λίγο!